STRAHOTA: Osiromašeni uranijum sve više ubija Srbe | ШУМАДИЈСКЕ НОВИНЕ\nOd 2001. godine do 2010. godine je pojava malignih leukemija i limfoma povećana za 110 odsto, dok je učestalost pojave svih tumora zajedno i leukemija i solidnih tumora povećana za 20 posto, navodi prof. Slobodan Čikarić\nBEOGRAD – Podaci Instituta za javno zdravlje Srbije „Dr Milan Jovanović- Batut“ pokazali su da je u poslednjih desetak godina broj obolelih od leukemija i limfoma povećan za 110 odsto, dok je broj umrih od ovih bolesti povećan za 180 odsto.\nPredsednik Društva Srbije za borbu protiv raka profesor Slobodan Čikarić kaže da ga ovaj podatak ne čudi, jer je na Srbiju tokom NATO bombardovanja bačeno 15 tona osiromašenog uranijuma, koji je i najmanjim količinama izuzetno kancerogen – izaziva rak, ali dovodi i do genske mutacije – rađanje potomaka sa psihofizičkim deformacijama.\nOn je objasnio da će osiromašeni uranijum, koji je bačen na Kosovu i Metohiji i po rubovima Pčinjskog okruga ostati na ovom terenu večno, jer je njegovo vreme raspadanja četiri i po milijarde godina.\nMedutim, nisu samo stanovnici Srbije ugroženi njegovim dejstvom, jer nošena vetrom prašina osiromašenog uranijuma je stizala u mnoge evropske zemlje.\nDokle je sve osiromašeni uranijum mogao da stigne u Evropi i kakve posledice ostavlja na zdravlje ljudi zanimalo je i delegaciju nemačkog Bundestaga, koja je ovih dana posetila Društvo Srbije za borbu protiv raka.\n„Taj uranijum se prvo pretvarao u prašinu koja je nošena vetrom po celoj Srbiji, ali i po celom Balkanu, čak je stizala i u Avijano, odakle avioni nosili bombe. Nakon toga čestice prašine su se taložile na zemlju i tako dospevale u površinske vode, biljke i životinje i ulazile u lanac ishrane“, objasnio je prof. Čikarić.\nOn je dodao da se bolest ne javlja odmah po dejstvu kancerogene materije, već da mora da prođe određeni latentni period, koji za leukemije i limfome iznosi u proseku sedam i po godina, dok je za solidne tumore- karcinom dojke, grlića materice, pluća, debelog creva.. taj latentni period u proseku iznosi petnaest godina.\nČikarić napominje da je latentni period za leukemije i limfome prošao i da je najveći broj obolelih zabeležen posle osme godine od bombardovanja.\n„Pratili smo kretanje malignih tumora od 2001. godine do 2010. godine i uočili da je pojava malignih leukemija i limfoma povećana za 110 odsto, dok je učestalost pojave svih tumora zajedno i leukemija i solidnih tumora povećana za 20 posto„, kazao je Čikarić.\nOn je dodao da sledeće godine očekuje eksploziju solidnih malignih tumora, jer je to godina njihove kliničke manifestacije od dejstva osiromašenog uranijuma.\n„Naša istraživanja su pokazala da se od 2001. do 2008. godine broj novoobolelih od raka povećavao za dva posto, da bi 2009. godine u odnosu na 2008. bio povećan za šest odsto, a 2010. u odnosu na 2008. deset posto. To nam je znak da iduće godine možemo očekivati eksploziju solidnih malignih tumora, kao što se desilo 2006. godine sa leukemijama i limfomima”, naglasio je Čikarić.\nPrevedeno u brojeve 2001. godine u Srbije je otkriveno 30.744 noobolelih od raka, dok je 2010. godine otkriveno 37.412 novoobolelih.\nKako procenjuje profesor Čikarić samo u ovoj godini u Srbiji će biti otkriveno 40.000 novoregistrovanih malignih tumora, dok će od malihnih tumora umreti 22.000 do 23.000 ljudi.\nNuklearni fizičar Vladimir Ajdačić dodaje da su već na jugu Srbije, u područjima gde je bačeno najviše osiromašenog uranijuma, uočene genske mutacije na životinjama.\n„Te promene se prvo uočavaju kod životinja koje su puno kreću, lisice, psi, mačke, jer bilo je mesta gde je municija sa osiromašenim uranijumom bačana u velikim količinama“, naglasio je Ajdačić.\nOn je podsetio da je najviše ove municije bačeno na Irak i da su istraživanja koja su kasnije rađena pokazala da su potomci američkih vojnika koji su boravili u Iraku u 67 odsto slučajeva imali genske deformacije.\nŠtetne posledice osiromašenog uranijuma nisu osetili samo građani Srbije, već i strani vojnici koji su učestvovali u mirovnim misijama na Kosovu.\nTužilaštvo u Italiji nedavno je pokrenuli istragu zbog sve većeg broja obolelih od raka posle učešća u mirovnim misijama uključujući i Kosovo.\nMeđutim, pretpostavlja se da je broj obolelih znatno veći, jer se bolest ne javlja odmah, a u raznim mirovnim misijama, u Bosni i Hercegovini, na Kosmetu, u Iraku, Avganistanu bilo je više od 70.000 italijanskih vojnika.\nOne Thought to “STRAHOTA: Osiromašeni uranijum sve više ubija Srbe”\n17 априла, 2013 at 3:19 pm\nStepen maligniteta u Srbiji nema nikakve veze sa bombardovanjem već sa lošim prehrambenim navikama kod srba.\nPo ovoj logici bi Japan bio zbrisan sa lica Zemlje posle 2. Svetskog Rata zbog bombi bačenih na Hirošimu i Nagasaki. Međutim, činjenica je da u Japanu obolevaju samo oni koji su tokom amerikanizacije prihvatili zapadnjački način ishrane. Činjenica je da su „namirnice“ životinjskog porekla sve više i više pune hormona, virusa, antibiotika i pesticida. A činjenica je da se monogo više i konzumiraju nego ranije jer im je cena sve niža dok je cena prave hrane kao što su voće i povrće sve viša i sve zahvaljujući zloj i vrlo jakoj propagandi mlečne i mesne industrije.


Da li je moguća osovina Ankara – Moskva – Damask? | Savremeni svet\nPočetna strana > Rubrike > Savremeni svet > Da li je moguća osovina Ankara – Moskva – Damask?\nnedelja, 24. jul 2016.\nKo bi rekao, još samo pre dve nedelje, da će Redžep Tajip Erdogan doći u otvoren sukob sa Sjedinjenim Državama, otkrivajući moguće savezništvo sa Rusijom Vladimira Putina, kome su prošlog novembra turski lovci F-16 oborili bombarder Suhoj?\nDetalj koji možda nije zanemarljiv – izgleda da se među uhapšenim vojnim licima, optuženim da su bili umešani u neuspeli puč, nalaze takođe i dva pilota F-16, koji su učestvovali u operaciji koja je dovela do obaranja ruskog SU-24.\nOvaj scenario bio je sasvim nepredvidljiv pre izvinjenja Ankare Moskvi, i iznad svega, pre čudnog, neuspelog puča oficira, koji su hteli da preuzmu vlast a da ne pokušaju da uhapse ili likvidiraju predsednika Erdogana, i da pucaju na članove njegove partije koji su izašli na ulice.\nNakon što je pritvorio skoro sedam hiljada ljudi, uključujući sudije i vojna lica, Erdogan sada želi izručenje Fetulaha Gulena iz Sjedinjenih Država, bivšeg imama, kojeg optužuje da je bio mozak pokušanog puča, dok je turski ministar rada Sulejman Sojlu sugerisao bez okolišanja, da je iza pučista ruka Vašingtona.\nOve optužbe je američki državni sekretar DŽon Keri odbacio kao neodgovorne, „potpuno pogrešne i štetne za odnose“, i pozvao Ankaru da pribavi dokaze o umešanosti Gulena, koji od 1999. godine, živi u Pensilvaniji, i koji je 2013. godine, uskratio svoju podršku Erdoganu, optužujući ga za korupciju.\nOdmeravanje snaga Vašingtona i Ankare takođe je usredsređeno u bazi Indžirlik, na jugu Turske, čiju je upotrebu, na barem godinu dana, Ankara odobrila američkim, britanskim, nemačkim i saudijskim avionima, koji lete iznad Sirije, u okviru koalicije protiv Islamske države.\nProšle subote vazdušni prostor iznad baze bio je zatvoren od turskih vlasti, koje su na 24 sata suspendovale vazdušne operacije i uskratile snabdevanje strujom. Ova odluka je navela komandanta američkih snaga u Evropi (Eucom), da naredi najviši nivo pripravnosti za 2200 vojnih i civilnih lica koja su potčinjena Pentagonu, a nalaze se u Turskoj, od koji je oko 1500 u Indžirliku.\nU nedelju su turske snage bezbednosti ušle u bazu kako bi uhapsile turskog komandanta, generala Bakira Erkana Vana, koji je optužen da je sarađivao sa pučistima. Odmah potom su obnovljeni letovi iznad baze koja se, međutim, još uvek napaja strujom iz generatora.\nDok Erdogan čisti „sve državne institucije od virusa“ odnosno pristalica Gulena, ulice u važnim gradovima, tokom noći, zaposedaju desetine hiljada islamista, pristalica vlade, sa turskim zastavama, veličajući Alaha.\nOvakva klima rizikuje da zada smrtni udarac istorijskom savezništvu sa Sjedinjenim Državama, i shodno tome, takođe sa NATO-m, kao i sporazumu sa Evropljanima, fokusiranom na zaustavljanje nelegalnih migrantskih tokova duž balkanske rute.\nLepak koji je od Ataturkovog doba održavao čvrstim odnose između Turske i Zapada, izgleda da je sada ponestao na talasu prebijanja računa nakon neuspelog puča, i sada već nesumnjivog islamističkog zaokreta Ankare.\nUtisak je da Erdogan želi da se sada osveti američkim i evropskim liderima, koji su krivi jer su odugovlačili sa nejasnim i zbrkanim izjavama, iščekujući rezultat puča u petak uveče, pre nego što su ga osudili, izjašnjavajući se u korist vlade koja je demokratski izabrana.\nU ovom prebijanju računa, baza Indžirlik je jedan žeton velike vrednosti za vršenje pritiska na SAD. Operativna od 1955. godine, ova baza je jedna od najvažnijih u mreži vojnih instalacija SAD preko okeana, bilo za operacije na Bliskom istoku i Centralnoj Aziji, bilo zbog blizine ruskih južnih granica. Nije slučajno da se u Indžirliku, kao i u Avijanu, čuva 50 taktičkih nuklearnih bombi. Vojni aerodrom rizikuje tako da postane moneta za potkusurivanje, zbog Erdoganovih zahteva, koji preti da će da napusti već veoma nepouzdano savezništvo sa Zapadnjacima, zarad traganja za sporazumom sa Moskvom, koji uključuje takođe rat u Siriji.\nPutin je preko telefona izrazio svoju solidarnost sa Erdoganom, obećavajući brz susret, možda već početkom avgusta, gde bi se takođe razgovaralo o Siriji. To je poslednji element konfuzije u scenariju koji je već preterano haotičan.\nNije slučajno da među saveznicima sirijskog režima kruži zajedničko mišljenje, da bi neuspeli puč u Turskoj mogao da pogorša već ionako teške odnose između Ankare i Vašingtona, sa naknadnim dobitkom za Damask i Moskvu, i potpunom štetom za kurdske snage u Siriji, koje podupiru SAD.\nO tome je pisao Asafir, libanski list koji je blizak šiitskoj, proiranskoj miliciji Hezbolah, koja se bori zajedno sa trupama sirijskog predsednika Asada.\nZa novine iz Bejruta, koje dobro poznaju sirijske prilike, „do neuspelog vojnog puča, držanje Moskve potvrđivalo je očekivanje važnih promena u Turskoj u odnosu na sirijski konflikt, i u odnosu na ulogu Turske u okviru NATO-a“. Asafir podseća, kako se približavanje između turskog predsednika Erdogana i Rusije „dogodilo na vrhuncu tenzija sa Vašingtonom“.\nZaista, nakon kritike američkog predsednika Obame, koji je u jednom intervjuu u aprilu za list Atlantic, definisao svog turskog kolegu kao „gubitnika i autoritativnog“, „sultan“ iz Ankare je reagovao tako što je snažno napao američku administraciju.\n„Ako Amerika ne obuzda PKK (Radnička partija Kurdistana, van zakona u Turskoj), PYD i YPG (partija i milicija Kurda u Siriji), ceo region će da prisustvuje krvoproliću“, rekao je Erdogan, tražeći od Vašingtona da bira između njega i Kurda, i preteći da će da zatvori tursku vojnu bazu Indžirlik, koju koristi međunarodna koalicija za napade protiv Islamske države u Siriji.\nMasivno obnavljanje ruskog bombardovanja na severu Sirije, kao podrška režimu u Damsku, koji je rešen da osvoji Alepo, što odlučuje sudbinu konflikta, uticalo je na Erdoganov zaokret.\nNalazeći se naspram jednog saveznika koji je maksimalno kolebljiv (SAD) i jednog odlučnog protivnika (Rusija), Erdogan, koji je morao da računa i na stalan uspon kurdskih snaga u Siriji, i na, do tada neviđen talas samoubilačkih napada u zemlji, „odlučio je da podvije rep i izvini se Moskvi“ za obaranje SU-24.\nOvaj zaokret je praćen izjavom o spremnosti za saradnju, novog turskog premijera Binali Jildirima, koji je govorio o neizbežnoj obnovi normalnih odnosa sa Asadovom Sirijom.\nOvu promenu kursa potvrđuje, prema libanskom listu, takođe činjenica, da se nova velika ofanziva režima u Damasku, koji je u Alepu uspeo da stegne obruč oko zone koju kontrolišu islamistički pobunjenici, koji su povezani sa Ankarom, ,,odigrala bez bilo kakve reakcije Turske“, koja je u bliskoj prošlosti tretirala gubitak ovog mesta kao „crvenu liniju“.\nSveukupno, danas je „Rusija mnogo bliža Erdoganu od Sjedinjenih Država“ koje nastavljaju da stavljaju ulog na zaklete turske neprijatelje – snage sirijskih Kurda koje su uzdignute u rang saveznika u borbi protiv Islamske države.\nPrema Asafiru, mogući scenario posle eventualnog raskida između Vašingtona i Ankare, mogao bi da bude sporazum između Erdogana i osovine Moskva – Damask.\nReč je o susretanju interesa na dve ključne tačke – prvoj (antikurdskoj), koja bi podrazumevala angažovanje Asada i njegovih saveznika da nikad ne dozvole stvaranje jedne autonomne zone na severu Sirije. Druga tačka se tiče Islamske države – sa zatvaranjem baze Indžirlik za američke i NATO (britanske i nemačke) letelice, Moskva bi lako „pobedila u trci“ za oslobađanje Rake – prestonice kalifata.\nU ovakvom scenariju, Turska bi mogla da se nađe van NATO-a, koji je rasporedio italijanske protivraketne baterije (sistem SAMP/T) i španske (Patriot) duž tursko-sirijske granice i dozvolio slanje aviona Awacs (E-3A Sentry) – zvanično za kontrolisanje vazdušnog prostora iznad Sirije, zarad podrške koaliciji koja se suprotstavlja Islamskoj državi, ali u realnosti, da bi se zamenili analogni američki avioni koji su angažovani u monitoringu ruskih i letelica Damaska, jer Islamska država ne raspolaže vazdušnim snagama...\nJedan tako nagli strategijski zaokret Ankare, takođe bi snažno uticao na odnose sa zalivskim monarhijama, pre svega sa Saudijskom Arabijom i Katarom, sponzorima džihadističkih milicija koje se bore protiv Asada i drugih alternativa Islamskoj državi.


Počeli drugi „Diplomatski susreti u Novom Sadu“ – RTV Panonija\nHomeVestiPočeli drugi „Diplomatski susreti u Novom Sadu“\nGradonačelnik Novog Sada Miloš Vučević prisustvovao je drugim „Diplomatskim susretima u Novom Sadu“ koji u fokusu imaju temu „Berlinski proces: postojeća dostignuća i budući izazovi“. Ove godine, u zajedničkoj organizaciji Fondacije „Konrad Adenauer“ i „Evropskog pokreta“ iz Novog Sada, u centru diskusije je sledeći samit berlinskog procesa 2018. godine u Londonu, o čemu u toku celog dana u Novom Sadu razgovaraju eksperti iz različitih disciplina. Prisutnima su se na plenarnoj sesiji obratili direktor Fondacije „Konrad Adenauer“ Norbert Bekman-Dirkes, izvršna direktorka „Evropskog fonda za Balkan“ Hedvig Morvai, kao i generalni sekretar „Evropskog pokreta u Srbiji“ – lokalno veće Novi Sad, Aleksandar Simurdić.\n– Drugu godinu za redom smo domaćini ovog skupa i zahvalan sam organizatorima što su ponovo priredili ovako reprezentativan događaj u našem gradu. Očekujem da u toku današnje diskusije dobijemo odgovor na mnoga značajna pitanja, kao na primer – šta je do sada postignuto u okviru Berlinskog procesa koji je pokrenut na inicijativu kancelarke Merkel 2014. godine, zatim, gde se sada nalaze zemlje regiona u odnosu na taj trenutak pokretanja procesa, a u smislu bolje ekonomske saradnje, kao i to, koji je plan nakon 2018. godine kada ističe četvorogodišnji period koji je definisan u okviru osnivanja Berlinskog procesa. Imamo pred nama mnogo otvorenih tema i ozbiljnih pitanja o kojima ćemo razgovarati u toku foruma, a raduje me što ove godine, u odnosu na prošlu, imamo još veći broj učesnika i još renomiraniji skup, što pokazuje da ovaj proces neće biti ni zaustavljen, ni usporen, već naprotiv, biće još ažurniji, sa pojačanim intenzitetom – rekao je gradonačelnik Miloš Vučević.\nPrvi „Diplomatski susreti u Novom Sadu“ održani su 2016. godine u Gradskoj kući, a tema je bila „Šta nas oblikuje, šta nas ujedinjuje“. Forum je bio posvećen evropskim integracijama Zapadnog Balkana i izazovima koji se nalaze pred Evropskom unijom. O ovogodišnjem susretu, u ime organizatora obratio se Aleksandar Simurdić iz „Evropskog pokreta u Srbiji“ koji je naglasio da će prisutni razgovarati o strateškom pozicioniranju Berlinskog procesa u kontekstu evropskih integracija zemalja Zapadnog Balkana imajući u vidu brojne izazove sa kojima se Evropa danas suočava. Takođe, kao jedan od organizatora, Norbert Bekman-Dirkes istakao je da je u Berlinskom procesu ostvaren određeni napredak, ali da postoji potencijal za dalji rad.\n– Dobro je što u tom procesu, zemlje Zapadnog Balkana zajednički razgovaraju o svojoj političkoj budućnosti i važno je, da se kao rezultat toga, dogovore konkretne aktivnosti. Značajne teme su takođe uloge civilnog društva i političkih partija u nastavku procesa demokratizacije tih država, zatim unutrašnje reforme, mediji i ostale teme o kojima treba diskutvati sa evropskim partnerima. Zato mi je drago što na skupu imamo mnogo gostiju iz evropskih zemalja u susedstvu, kao i iz Evropske unije, uvažene ambasadore, pa i visokorangirane nemačke predstavnike. Potpuno sam siguran da ćemo sve ciljeve koje smo postavili u vezi sa ovim procesom i ostvariti, jer kao što znamo, i kancelarka Merkel i predsednik Republike Srbije Aleksandar Vučić vrlo snažno podržavaju Berlinski proces- rekao je Norbert Bekman-Dirkes.\nU plenumu i sesijama učešće su uzeli i ambasador Savezne Republike Nemačke u Republici Srbiji Nj.E. Aksel Ditman, ambasador Republike Italije u Republici Srbiji Nj.E. Đuzepe Manco, ambasador Republike Hrvatske u Republici Srbiji Nj.E. Gordan Bakota, poslanik nemačkog Bundestaga Mihael Brand, zamenik predsedavajućeg „CDU“ poslaničke grupe u Parlamentu pokrajine Berlin Stefan Evers, predsedavajuća Parlamentarne grupe prijateljstva Srbija-Nemačka i poslanica Narodne skupštine Republike Srbije Vesna Marković, stručnjak za odnose EU-Zapadni Balkan Zoran Nechev iz Skoplja i mnogi drugi.


DF: Ujehara da objavi transkript razgovora Hojt Jia i dijela opozicije - Vijesti.me\nZABRINUTI ZBOG SASTANKA\nDF: Ujehara da objavi transkript razgovora Hojt Jia i dijela opozicije\n"Ako je bilo razgovora o postizbornim koalicijama, o formiranju vlade, o predstojećim parlamentarnim izborima, onda je to veoma zabrinjavajuće, jer je to direktno miješanje jedne strane države u unutrašnje političke procese“, naglasio je funkcioner DF-a Nebojša Medojević Edit\nDF, američka ambasada (Foto: Zoran Đurić)\nMINA 5. oktobar 2016, 17:03 ažurirano 8. februar 2019, 14:39\nPredstavnici Demokratskog fronta (DF) zatražili su danas od američke ambasadorke Margaret Ujehare da objavi transkript razgovora visokog američkog zvaničnika, Hojt Brajan Jia, sa dijelom crnogorske opozicije.\nFunkcioner DF-a Nebojša Medojević kazao je da su u tom političkom savezu zabrinuti zbog sastanka koji je američki zvaničnik imao sa dijelom crnogorske opozicije, posebno sa onima koji su već u Vladi Mila Đukanovića.\nU DF-u, kako je naveo, imaju osnovanu sumnju da taj sastanak ima uticaj na unutrašnju političku scenu, na formiranje vlade i na odnose u Crnoj Gori.\n„I pozivamo ambasadorku SAD da, zbog svih mogućih konsekvenci i aspekata tog tajnog sastanka, objave stenograme sa njega“, kazao je Medojević na konferenciji za novinare organizovanoj ispred američke Ambasade u Podgorici.\nPrema njegovim riječima, ako se na tom sastanku stvarno razgovaralo samo o evroatlantskim integracija, onda je to legitimno i u DF-u nemaju nikakav problem sa tim.\n„Ali, ako je bilo razgovora o postizbornim koalicijama, o formiranju vlade, o predstojećim parlamentarnim izborima, onda je to veoma zabrinjavajuće, jer je to direktno miješanje jedne strane države u unutrašnje političke procese“, naglasio je Medojević.\nZbog toga, kako je kazao, u DF-u smatraju da bi bilo najkorektnije da se, u skladu sa demokratskim principima koji važe u SAD, transkipti tih razgovora objave.\n„I da postanu dostipni i nama, ali i biračima Ključa koji treba da znaju šta su njihovi lideri razgovarali sa visokim predstavnikom SAD“, dodao je Medojević.\nOn je najavio da će se predstavnici DF-a ovih dana sastati sa posmatračkim misijama koje prate izbore i obavijestiti ih o tome.\n„Zamolićemo ih da i oni pokušaju doći do transkripta ovih razgovora, jer je ovo veoma zabrinjavajući sastanak. Radi se o dolasku deset dana pred izbore, a posebno zbog činjenice da je pozvan samo dio opozicije“, kazao je Medojević.\nNa pitanje zašto DF tvrdi da će koalicija Ključ, čije su članice potpisale sporazum kojim se obavezuju da neće ići sa DPS-om ni prije ni poslije izbora, pogaziti to što je potpisano, Medojević je rekao da oni "ne tvrde ništa, samo konstatuju činjenice.\n„Visoki predstavnik vlade SAD došao je deset dana pred izbore i organizovao sastanak uglavnom sa onim političkim partijama koje su u decembru prošle godine potpisale politički sporazum, za koji je kreator dijaloga Ranko Krivokapić rekao da je i do dijaloga i sporazuma došlo uz snažnu podršku SAD i Evropske unije“, naveo je Medojević.\nU DF-u, kako je kazao, imaju „legitimne brige, jer su to ljudi koji sjede u Vladi Đukanovića i koji su ga spasili pada poslije velikih narodnih protesta“, dodao je Medojević.\nNjegov kolega Andrija Mandić ocijenio je da ministar unutrašnjih poslova Goran Danilović ne bi trebalo da potpiše birački spisak koji se zaključuje večeras u ponoć.\n„Jer ako bi potpisao takav birački spisak, to bi bilo iznevjeravanje opozicije i svega za šta smo se godinama zalagali“, rekao je Mandić odgovarajući na novinarsko pitanje.\nKako je naveo, kada bi se makedonska metodologija primijenila u Crnoj Gori, najmanje 80 hiljada ljudi ne bi trebalo da se nađe u biračkom spisku.\n„Kada je dio opozicije promijenio status i ušao u Vladu, ubjeđivali su nas da idu tamo da srede birački spisak i poprave izborne uslove. Danas imamo poražavajuću činjenicu da je iz biračkog spiska izbrisano jedva stotinak ljudi“, kazao je Mandić.\nPrema njegovim riječima, postoje veliki problemi u vezi sa biračkim spiskom.\n„Vjerujem da ministar unutrašnjih poslova neće to potpisati. Ako se to desi, to će biti prvorazredni skandal i najbolja poruka koju treba dobro da izanaliziraju oni koji imaju dilemu za koga da glasaju“, rekao je Mandić.\nNa pitanje zašto učestvuju na izborima ako imaju toliko primjedbi na birački spisak, Mandić je rekao da to čine „zato što je atmosfera i raspoloženje naroda u Crnoj Gori takvo“.\n„Naši 10,5 hiljada aktivista javljaju nam o nevjerovatnom raspoloženju građana za promjene“, dodao je Mandić.\nMarković sa čelnicima Kotora: Puna podrška Vlade za kvalitetniji...\nDF: Duško Marković priznao Kneževiću - "ministar Šegrt lažno svjedočio...\nKovertu izviđaju, za protest već kažnjeni\nVlast sad bježi od svog predloga


Fudbaleri Crvene zvezde i Partizana, nakon uspeha i nastavka evropskog puta, takmičenje u Superligi Srbije ovog vikenda nastavljaju utakmicama protiv subotičkog Spartaka, odnosno Rada.\nIspred crveno-belih je "mina" pred verovatno utakmice sezone sa Jang Bojsom za mesto u Ligi šampiona i očekuje se da trener Vladan Milojević u mnogome iskombinuje tim kako bi dobar deo igrača bio svež za put u Švajcarsku.\nEkipa Save Miloševića bezbolno je izgubila u Malatiji (1:0), ali je prethodno kiksnula u Kruševcu protiv Napretka (2:2) i želi povratak na pobednički kolosek.\nVelika pažnja biće u susretu prvoplasiranih timova sa maksimalnim učinkom - Vojvodina i debitant TSC iz Bačke Topole sastaju se na stadionu "Karađorđe" u Novom Sadu.\nOvu rundu otvara meč Voždovca i Javora na "krovu", koji zbog svog Tviter uvoda predstavlja pravi mali derbi kola, niški Radnički ide Mladosti u Lučane, Inđija dočekuje Radnik iz Surdulice, dok će se velika borba voditi i u duelu ekipa sa dna tabele Mačve i Napretka u Šapcu.\nVoždovac - Javor 20\nMladost - Radnički 20\nSpartak - Crvena zvezda 20\nVojvodina - TSC 20\n1. Vojvodina 4 4 0 0 14:1 12 bodova\n2. TSC 4 4 0 0 10:3 12\n5. Partizan 3 2 1 0 6:2 7\n7. Spartak 4 2 0 2 4:7 6\n8. Inđija 4 1 1 2 3:4 4\n9. Mladost 4 1 1 2 4:9 4\n10. Javor 3 1 0 2 4:5 3\n11. Radnik 4 1 0 3 5:7 3\n12. Rad 3 1 0 2 2:7 3\n13. Proleter 4 0 2 2 3:7 2\n14. Voždovac 3 0 1 2 4:6 1\n15. Mačva 4 0 1 3 4:12 1\n16. Napredak 4 0 1 3 2:6 1


RTS :: Vršac, jedini grad u Evropi koji ima fakultet sa smerom na romskom jeziku\nSrbija danas Vršac, jedini grad u Evropi koji ima fakultet sa smerom na romskom jeziku\nutorak, 29. jan 2019, 15:02 -> 17:01\nObrazovanje, rešavanje stambenog pitanja i zapošljavanje osnovni su problemi sa kojima se susreću Romi u čitavom svetu, i na tome najviše treba raditi, zaključak je šefa Delegacije EU u Republici Srbiji Sema Fabricija nakon današnje posete Vršcu.\nSem Fabrici, šef Delegacije EU je sa gradonačelnicom Vršca Draganom Mitrović obišao tri romska naselja čiji su stanovnici obuhvaćeni programima EU usmerenim na integraciju i osnaživanje romske populacije.\nVršac je svetla tačka u ovom procesu, jer lokalna samouprava radi na poboljšanju uslova stanovanja i rešavanju problema nezaposlenosti - i jedini grad u Evropi gde Romi mogu da osnovne akademske studije završe na maternjem jeziku.\n„Lokalna samouprava je učinila dosta toga u poslednje dve godine. Složili smo se da su jedan od najvećih problema uslovi stanovanja koje ćemo, nadam se, unaprediti u narednom periodu, imamo i ideju i projekte kako bi to mogli da učinimo sa druge strane nerešeni imovinsko-pravni odnosi su takođe problem među Romima, nemogućnost priključenja struje, zbog nedovršene legalizacije i tu je lokalna samouprava učinila dosta. Gotovo čitavo naselje Mali Rit ušlo je u proces legalizacije, tako da ćemo na taj način rešiti i ovaj problem", ističe gradonačelnica Vršca Dragana Mitrović.\n„Iz razgovora, sa trenerima i studentima Visoke škole za obrazovanje vaspitača na romskom jeziku video sam da je integracija zaista realnost i da suzbijanje diskriminacije zaista postoji”, rekao je Sem Fabrici, šef Delegacije EU u Srbiji. „Za EU inkluzija manjina je ključan element, takođe je i deo obaveza koje je Srbija preuzela na sebe u okviru pregovaračkog poglavlja 23, i ja vas uveravam da ćemo mi i u budućnosti ostati veoma posvećeni upravu unapređivanju ova tri najvažnija segmenta, a to su obrazovanje, rešavanje stambenog pitanja i zapošljavanje.”


IFAB - Međunarodni odbor fudbalskih saveza - organizacija, istorijat - Svet Fudbala\nIFAB – Međunarodni odbor fudbalskih saveza\nEng. (International Football Association Board – IFAB)\nIFAB je međunarodno telo jedino nadležno da određuje i menja fudbalska pravila. IFAB je sastavljen od pet članova: četiri člana britanske fudabalske federacije Engleska (FA), Škotska (SFA), Severna Irska (IFA), Vels (FAV) i FIFA koji predstavlja druge fudbalske asocijacije.\nGeneralna skupština je najviši organ IFAB-a i sastoji se od delegacija četiri britanska udruženja, kao i FIFA. Odlučuje o promenama i tumačenjima fudbalskih pravila i imenuje članove savetodavnih odbora IFAB-a.\nBord direktora (upravni odbor), sastoji se od generalnih sekretara četiri britanska udruženja i Generalnog sekretara IFAB-a i čini izvršni organ IFAB-a. Odbor ocenjuje predložene izmene fudbalskih pravila i odlučuje da li ih treba predstaviti na godišnjoj skupštini (AGM). Pored toga, Upravni odbor može dati preporuke Skupštini da prihvati, odbije, diskutuje ili testira potencijalne izmjene fudbalskih pravila. U okviru svojih konsultacija u vezi sa revizijom pravila, Upravni odbor može dati mandat za dalju konsultaciju sa Savetodavnim odborima IFAB-a ili može odobriti eksperimente ili pilot studije.\nOdbor je ovlašćen da donosi odluke o svim pitanjima koja nisu u nadležnosti Generalne skupštine ili nisu rezervisana za druga tela po zakonu ili u skladu sa Statutom IFAB-a. Odbor imenuje sekretara IFAB-a.\nFudbalski i tehnički savetodavni paneli (FAP i TAP) okupljaju stručnjake iz čitavog sveta fudbala. FAP sastoji se od bivših fudbalera, bivših i aktuelnih trenera, predstavnika Međunarodne federacije profesionalnih fudbalera (FIFPro) i tehničkih direktora i stručnjaka iz konfederacije. Članovi FAP-a donose svoju stručnost i znanje na diskusije o fudbalskim pitanjima i sportskim aspektima potencijalnih promjena Zakona. TAP se sastoji od vodećih eksperata iz svih konfederacija, kao i članova Tehničkog podkomiteta IFAB (TSC). Članovi TAP-a donose svoju stručnu i sudijsku ekspertizu i znanje na diskusije o pitanjima fudbala i utecaju potencijalnih promjena u zakonu.\nTehnički podkomitet (TSC) sastoji se od tehničkih stručnjaka pet članova IFAB-a, kao i tehničkog direktora IFAB-a, a uključuje bivše renomirane međunarodne sudije. TSC procenjuje i analizira potencijalne promene i tumačenja zakona koje predlažu nacionalna fudbalska udruženja, konfederacije i druga tijela IFAB-a. TSC je takođe uključen u nadgledanje eksperimenata i suđenja koje je odobrio Bord direktora (Upravni odbor).\nKancelarija za izvršnu podršku podržava tela i predstavnike IFAB-a u svim administrativnim stvarima i odgovorna je za upravljanje kancelarijama, korespondenciju, finansijsko računovodstvo, sadržaje veb sajta i organizacione aspekte eksperimenata i suđenja. Kancelarija za izvršnu podršku organizuje sve sastanke IFAB-a sa svojim članovima i drugim zainteresovanim stranama. Kancelarija za izvršnu podršku nalazi se u sedištu IFAB-a vodi je sekretar IFAB-a.\nIako su pravila fudbala uglavnom standardizovana početkom osamdesetih godina prošlog veka, četiri fudbalska udruženja u Velikoj Britaniji ipak su imala nešto drugačija pravila. Ovo je predstavljalo problem u međunarodnim mečevima. Da bi to ispravili tadašnji fudbalski savezi Engleske, Velsa, Škotske i Irske sastali su se 6. decembra 1882. godine u Mančesteru, da bi odredili zajednički skup pravila koja bi se mogla primeniti na utakmice između reprezentacija UK asocijacije fudbalskih nacionalnih timova. Konferencija je napravila i prvo međunarodno takmičenje, British Home Championship, i predložila formiranje stalnog odbora za regulisanje fudbalskih pravila. IFAB je formiran 1886.godine a prvi sastanak IFAB-a održan je u kancelarijama FA-a na Holborn Viaduct u Londonu 2. juna 1886. fudbalski savezi Engleske, Velsa, Škotske i Irske imali su jednaka prava glasa kao osnivači.\nFIFA ( koja je osnovana 1904. godine) donosi odluku da se na takmičenjima primenjuju fudbalska pravila koje je doneo IFAB. FIFA kao međunarodna fudbalska asocijacija dobija svoje članove u IFAB-u 1913. godine.\nDanas IFAB čine četiri britanska fudbalska udruženja (Engleska, Škotska, Vels i Severna Irska) sa po jednim glasom i FIFA, koja predstavlja preostalih 207 nacionalnih udruženja, sa četiri glasa. Za donošenje odluka potrebna je većina odnosno tri četvrtine glasova.\nNa sledećim linkovima pogledajte,\nTagged Fudbalske organizacijeIFABMeđunarodni odbor fudbalskih saveza


Nakon nasilja, demonstranti izmesteni iz centra Brisela\nTanjug 30. januara 2022. 13:47\nBRISEL – U Briselu se se danas održzaju demonstracije koje pozivaju na šmenu belgijske vlade, zbog izostanka reakcije vlasti na prethodne zahteve demonstranata koji su se odnosli na ukidanje epidemiološkikih mera.\nNakon što su se demonstraniti i policija prošle nedelje sukobili u centru Brisela, pri čemu je demolirano i sedište Evropske službe za spoljne poslove, uz dogovor organizatora, policije i vlasti Brisela izmeštena je ruta kojom će se protrestanti danas kretati.\nUmesto da se protestni marš završi u tzv ”evropskom kvartu” u centru Brusela, ruta će ovoga puta bili usmerna ka prigradskim opštinama, a završiće se u području širokog parka u kome se nalazi jedan od simbola Brisela, Atomium.\nPromena rute demonstracija olakšanje je za gradnjane i vlasti centralne opštine Eterbek koja je do sada u više navrata bila bila poprište sukoba policije i demonstranata uz korišćenje suzavca i vodenih topova i uništavanje imovine.\nSa druge satrne, nezadovoljstvo novim pravcem protestnog marša i zabrinutost zbog eventualnih posledica izražavaju stanovnici opštine Laken kroz koju će proći demmontranti.\nI ovoga puta organizatori protesta iz belgijskog pokreta ”Ujedinjeni za slobodu” pozivaju na mirne demonstracije, dok vlasti Brisela upozoravaju da se među demonstrantima nalaze oni kojima je jedini cilj da izazovu nasilje bez da se zalažu za bilo kakvu ideju protesta.


Hotel Šeraton u obliku potkovice\nHotel “Sheraton Huzhou Hot Spring Resort” nalazi se u drevnom kineskom gradu Changksing, poznatom kao “grad svile”, na južnim obalama jezera Taihu u severnom delu Zheijang provincije. Interesantno je da je izgrađen u obliku obrnute potkovice, čiji se krajevi spuštaju dva sprata u dubinu zemlje.\nSvaka prostorija “Šeratona” u ovom kineskom gradu odiše luksuzom, a opremljen je i svim nezaobilaznim pratećim sadržajima i hi-tech uređajima. Na 27 spratova ima 321 sobu, uključujući 44 apartmana i 39 vila, tako da danas predstavlja idealnu destinaciju za novu kinesku poslovnu elitu. Kina danas kroz ovaj hotel pokazuje novo bogatstvo i svoj rastući uticaj kao ekonomske sile.\nProstrana balska dvorana idealna je za velike, raskošne skupove ili konferencije, a za svaki poslovni ili privatni događaj osoblje se trudi da naprednom audiovizuelnom tehnologijom isprati svaki detalj. Gosti hotela imaju mogućnost korišćenja kompletnih usluga spa centra, teretane, fitnesa i bazena. Luksuzni i raskošni laundž bar ukrašen je delima kineske umetnosti, uključujući velelepne skulpture. Restoran služi domaću i internacionalnu hranu, a usled svih pratećih sadržaja hotel pruža gostima sve što im je potrebno, tako da ni ne moraju da napuštaju hotel.\nHol u “Šeratonu” osvetljen je sa 20 000 Svarovski i evropskih lampi od prirodnog kristala raspoređenih u obliku talasa preko tavanice, dok je impresivan pod popločan prirodnim kamenom Belim žadom iz Avganistana i Tigrovim okom iz Brazila.\nHotel “Šeraton” je pravo mesto za odsedanje za one koji žele da obiđu grad Huzhou, koji datira od pre 2300 godina, a krasi ga jedinstvena pagoda Feiying Ta iz 8. veka, budistički hram iz 14. veka i “Anji Bambbo” muzej smešten u prelepoj šumi, predstavljajući 300 vrsta bambusa, a gde posetioci mogu da nauče zanimljivosti o ovoj biljci. Za ljubitelje prirode u blizini se nalazi Mogan planina, jedan od najlepših kineskih letnjih rizortova, sa živopisnim područjem divljeg bambusa. Posetioci mogu da uživaju u prirodi i na jezeru Taihu, poznatom po krečnjačkim formacijama, treće po veličini slatkovodno kinesko jezero koje je dom za oko 90 ostrva.\nOvaj neverovatan hotel je dizajnirao arhitekta Ma Yanson, rođen u Pekingu. Oni koji upravljaju ovim mestom opisuju ga kao mesto opremljeno tako da gosti ostanu zauzeti ili da se opuste, u zavisnosti od toga šta im je potrebno. Hotel je idealno mesto za venčanja, za koja su mladencima na raspolaganju hotelski planeri ovog važnog događaja, ali i za poslovne goste i one željne avantura u prirodi.\nLifestyle, Hotel Sheraton Huzhou Hot Spring Resort, Changksing, Hotel u obliku potkovice


Resurs Centar | TOC – sa mladima i za mlade\n22 jan TOC – sa mladima i za mlade\nObjavljeno u 14:28h u Priče koje inspirišu, Vesti iz sektora\tautor\tVukašin Obradović\nTimočki Omladinski Centar (TOC) je udruženje građana koje je pre 15 godina osnovala grupa mladih Zaječaraca i Zaječarki koji su hteli nešto da učine za sebe i svoje vršnjake u svom gradu. Takođe, ideja tih mladih ljudi i omaldinskih radnika, bila je tada i da radi na izgradnji građanskog društva u Srbiji, s posebnim osvrtom na mlade.\n“TOC je osnovan kao organizacija koja se bavi pitanjima omladinske politike, podsticanjem i razvijanjem omladinskih inicijativa, usmeravanjem omladinske participacije u lokalnoj zajednici, afirmacijom zdravih stilova života mladih, kao i jačanjem lokalno g ekonomskog razvoja kroz kreativne industrije i preduzetništvo”, kaže Goran Radisavljević, direktro TOC-a.\nProgram POMAK – odnosi se na jačanje lokalnog ekonomskog razvoja kroz kreativne industrije, radi na većoj zapošljivosti mladih i njihovoj boljoj konkurentnosti na tržištu rada, promociji i podsticanju omladinskog preduzetništva.\n“U okviru ovog programa TOC je razvio multifunkcionalni prostor – Prostor za POMAK, namenjen mladim preduzetnicima i freelancerima, koji su i stanari CoWorking prostora. U ovom prostoru TOC ne radi samo sa mladima, već i sa OCD, ali i biznis sektorom. Želja je da kroz međusektorsku saradnju radi na podsticaju omladinskog preduzetništva, rada putem Interneta, kao i rada iz CoWorking prostora, čiju glavnu prednost njihovi korisnici ističu razmenu iskustava i ideja sa drugim stanarima istih”, objašnjava Radisavljević.\nProgram “Klikni zeleno” odnosi se na očuvanje i zaštitu životne sredine, ali i promociji zdravih stilova života koji su neposredno povezani sa zaštitom životne sredine. Kako su vanredne situacije i ponašanje u vanrednim situacijama (požari, poplave, zemljotresi…) sastavni deo zaštite životne sredine i bezbednosti ljudi, TOC radi na unapređenju volonterskih centara u pograničnom region sa Bugarskom za reagovanje ali i prevenciju vanrednih situacija.\n“Program “Mladi u riziku”, s obzirom na to da mladi koji su osnovali TOC su najpre bili volonteri i vršnjački edukatori Omladine JAZAS-a Zaječar, nekako je logičan sled bio da jedan od glavnih programa koje će TOC realizovati bude program koji se odnosi na zdravlje mladih. Ideja ovog programa je da radi na kreiranju institucionalnog okvira za brigu o mladima u riziku, prevencija HIV-a, AIDS-a i drugih polnoprenosivih bolesti kod mladih, ali i kod vurnerabilnih grupa, kao i zagovaranje za osiguranje HIV servisa u Srbiji”, dodaje direktor TOC-a.\nRadisavljević naglašava takođe da je cilj programa i da radi na zagovaranju za rešavanje problema mladih i povratak njihovog poverenja u institucije, prevencija i zaštita dece i mladih od seksualog uznemiravanja i iskorišćavanja na Internetu, te vršnjačke edukacije i unapređenje i zaštita ljudskih prava.\n“Programom “Mladi u riziku” pored tekućih aktivnosti, TOC sprovodi projekat Održivosti usluga prevencije HIV-a kod ključnih populacija: muškarci koji imaju sex sa muškarcima, intravenski korisnici droga, seksualne radnice …”, objašnjava Radisavljević.\nProjekat obuhvata tri grupe aktivnosti: jačanje kapaciteta organizacija civilnog društva za rad sa ključnom populacijom i preventivnim programima, jačanje kapaciteta Ministarstva zdravlja za finansiranje OCD i zagovaranje za državni budžet za programe smanjenja štete i rad sa ključnom populacijom.\n“Izradom plana održivosti programa prevencije u Srbiji biće obuhvaćen način finansiranja usluga sa nacionalnog i lokalnog nivoa, s obzirom da budžet Republike Srbije na nacionalnom i lokalnom nivou predhodnih godina nije postojao za usluge prevencije. TOC uspešno započetom kampanjom stvara pozitivno okruženje i budžet za preventivne programe i programe smanjenja štete. Veoma bitna činjenica je da deo odgovora preuzmu lokalne samouprave kojima će se dati poseban značaj na jačanju kapaciteta. Lokalne samouprave prepoznaju problem i usvajaju Parisku dekleraciju, koju će potpisati u prvom kvartalu ove godine”, ističe Radisavljević.\nNa Svetski dan borbe protiv side 1. decembra 2014, gradonačelnici iz celog sveta okupili su se u Parizu, Francuska, kako bi potpisali deklaraciju o okončanju epidemije side u svojim gradovima. Potpisivanjem Pariske deklaracije ( Pariske deklaracija o gradovima brzog odgovora ), gradonačelnici su se obavezali na ubrzanje nastojanja i napora da u svojim gradovima zaustave epidemiju side putem čitavog niza aktivnosti. Te aktivnosti i obaveze uključuju i ostvarivanje 90–90–90 ciljeva koje je postavio UNAIDS, što će rezultirati time da 90% ljudi koji žive sa HIV-om saznaju za svoj HIV status, 90% ljudi koji znaju za svoj HIV pozitivni status dobiće antiretroviralnu terapiju, a 90% ljudi koji su već na terapiji supresovanim virusnim opterećenjem, održavaće zdravlje uz redukovani rizik prenosa HIV-a. Pariska deklaracija je uključivala i obavezu posvećenosti nastojanjima ka većem uključivanju ljudi koji žive sa HIV-om/sidom (Greater Involvement of People living with HIV/AIDS – GIPA).\nTimočki Omladinski Centar inicirao je i učestvovao u osnivanju nekoliko mreža, među kojima su i Krovna organizacija mladih Srbije, Nacionalna Asocijacija praktičara i praktičarki omladinskog rada, Nacionalna koalicija za decentralizaciju, Coworking asocijacija Srbije.\nVeć 15 godina TOC radi sa mladima i za mlade, bio je nosilac ili deo nekoliko zagovraračkih omladinskih inicijativa na lokalnom, kao in a nacionalnom nivou, a svakako mu je cilj da nastavi da radi za bolje društvo u kome su mladi nosioci inicijativa za bolje društvo u Srbiji.


Dan online - Politika: Odbačene 53 prijave za izbornu krađu - 2018-08-21\nPolitika TUŽILAŠTVO NEEFIKASNO PROCESUIRA AKTERE PREDIZBORNIH MANIPULACIJA\nIzborni proces i dalje obilježen brojnim nepravilnostima Odbačene 53 prijave za izbornu krađu Crnogorsko tužilaštvo odbacilo je čak 53 od ukupno 74 prijave za djela koja se tiču povrede izbornih prava, dok znatan broj predmeta iz ranijeg perioda nije riješen\nZvanična statistika pokazuje da državno tužilaštvo nije baš voljno da goni počinioce krivičnih djela protiv izbornih prava, što, po ocjeni opozicije, dodatno podriva povjerenje javnosti u izborni proces. Postupanje tužilaštva u tim predmetima opisano je u poslednjem izvještaju o radu Tužilačkog savjeta i Državnog tužilaštva za 2017. godinu. Prema tom dokumentu, crnogorsko tužilaštvo odbacilo je čak 53 od ukupno 74 prijave, dok znatan broj predmeta iz ranijeg perioda nije riješen.\nKako se navodi u izvještaju, 25 prijava se odnosilo na povredu prava glasanja iz člana 185 Krivičnog zakonika Crne Gore, a čak 47 prijava podnijeto je po članu 186 Krivičnog zakonika – povreda slobode opredjeljenja pri glasanju. Po jedna prijava bila je predata zbog sastavljanja netačnih biračkih spiskova i sprečavanje održavanja glasanja.\nU izvještaju se navodi da su tokom 2017. godine u tužilaštvu imali 39 neriješenih prijava iz ranijeg perioda. Tokom prošle godine bilo je svega šest optuženja, i to jedno zbog sprečavanja održavanja glasanja, a pet zbog povrede slobode opredjeljenja pri glasanju.\nEvropska komisija (EK) je u izvještaju o Crnoj Gori konstatovala da je Specijalno državno tužilaštvo (SDT), na čijem je čelu Milivoje Katnić, nakon parlamentarnih izbora u oktobru 2016. godine otvorilo 198 predmeta kako bi istražilo navode o povredi izbornih prava. Od tih predmeta 113 je zatvoreno zbog nedostatka dokaza, dok su u šest predmeta podignute optužnice. U tri predmeta pravosnažno su izrečene uslovne kazne. U jednom predmetu izrečena je dvomjesečna zatvorska kazna, a u druga dva slučaja krivične prijave su odbačene.\n–Organizacije civilnog društva i opozicione političke partije ranije su saopštile da je ovaj sudski epilog neadekvatan i da dalje podriva povjerenje građana u izbore – navodi se u izvještaju Evropske komisije o progresu Crne Gore na putu EU.\nU tom izvještaju se sugeriše da je potrebno razmotriti i sveobuhvatnu reformu izbornog zakonodavstva.\n– Lokalni izbori se ne odvijaju istog dana u cijeloj zemlji, već u kontinuitetu, stoga političkim pejzažom dominira dugotrajno i veoma personalizovano izborno raspoloženje. Usled takvog izbornog ciklusa, posmatranje izbora je komplikovano, posebno za međunarodne posmatrače, čime se ostavlja dovoljno prostora za tvrdnje o nepravilnostima, koje se ne mogu nezavisno ocijeniti. Nije bilo novih događaja u smislu političkog i sudskog epiloga navodne zloupotrebe javnih sredstava za partijske političke ciljeve iz 2012. godine (afera „Snimak”) – napomenula je EK.\nIz ugla briselske administracije, posebno je problematično što Agencija za sprečavanje korupcije (ASK) nije utvrdila nikakvu zloupotrebu javnih resursa u partijske svrhe, uprkos upornim prijavama opozicije i civilnog sektora da su takve zloupotrebe široko rasprostranjene.\n– ASK treba da izradi kvalitetnu metodologiju za ocjenu rizika i da djelotvornije koristi svoja istražna ovlašćenja, uključujući i obavljanje više detaljnijih provjera. Novi softver koji omogućava detaljne provjere orijentisane na rezultate, a na osnovu ocjene rizika i strateškog planiranja, ima potencijal da poboljša bilans ostvarenih rezultata Agencije u ovom smislu – navodi se u izvještaju.\nNe provjeravaju ko dolazi u partijske štabove\nOpozicione partije se godinama žale da Demokratska partija socijalista (DPS) nedaleko od glasačkih mjesta formira izborne štabove u kojima isplaćuje glasače i preko kojih vrši izborne zloupotrebe. Iako opozicioni aktivisti tokom izbornog dana policiji i tužilaštvu prijavljuju štabove DPS-a, zloupotrebe obično ne budu otkrivene, jer policija i tužilaštvo ne reaguju. Kako bi stali tome na kraj, a u nedostatku drugih mehanizama borbe sa režimom, opozicioni aktivisti su na nedavno održanim izborima pokušavali da upadaju u sporne štabove i spriječe izborne krađe.\nKomentarišući incidente tokom izbornog dana krajem maja ove godine, čelnik DPS-a Milo Đukanović je izjavio da nema izbornog procesa ni u jednom društvu a da nema prigovora i pojedinačnih incidenata, te da je upadanje opozicionih aktivista u štabove DPS-a traženje đavola.


Biznis Autor:Danilo Savić23. sep. 202117:19 > 17:26\nIako se najavljuje da će nova fakultetska godina ponovo početi onlajn, ili barem u kombinovanoj varijanti, potražnja studenata za stanovima u Beogradu ne prestaje. Ukoliko budući akademci budu želeli da stanuju u prestonici, za popularne lokacije u blizini fakulteta moraće da izdvoje minimalno 250 evra, a za pojedine i preko 300.\nOperativni direktor City Experta Miloš Mitić rekao je za Nova.rs da je zainteresovanost studenata za izdavanje stanova veća nego prethodne godine, te da se tradicionalno najviše traže lokacije u blizini fakulteta.\n„Studenti najviše preferiraju lokacije koje se nalaze u blizini univerzitetskih centara, kao što su deo oko Vukovog spomenika, deo oko Ekonomskog fakulteta, Voždovac, Zemun i Novi Beograd jer je on najbolje povezan sa svim delovima grada. Potpuno ločigno, najbolje lokacije uzimaju oni studenti koji prvi krenu u potragu za stanovima. Takođe, bitno im je da su fakulteti povezani sa više linija do mesta stanovanja, pa su to sve stvari koje utiču na cenu i izbor stanova“, rekao je operativni direktor.\nGarsonjere za brucoše u Beogradu od 120 do 400 evra\nŠto se tiče cene, Mitić ističe da se one najčešće kreću od 250 do 300 evra, što zavisi od gradnje, kvadrature i dela grada.\n„Ovo su standardne cene za najtraženije lokacije, ali ukoliko se studenti odlučuju za delove koji su dalje od fakulteta poput Mirijeva ili Rakovice, cena je u proseku 50 evra jeftinija. U delu oko Vukovog spomenika cena je 300 evra, a u Zemunu možete naći stan za 250-300 evra. Takođe, dešava se da par studenata traži jedan stan, pa kada spoje budžete zajedno imaju više novca i mogu da iznajme kvalitetniji stan. Te cene se kreću između 350 i 400 evra“, priča Mitić i dodaje:\n“Imate situaciju da iznajmite stan od 200 evra sami i kada dodate troškove koji se odnose na infostan, struju, kablovsku i sve što ide uz to, ispada da su vam računi skuplji nego što košta kirija”, ističe Mitić.\nOperativni direktor City Experta kaže da je tražnja za stanovima manja nego tokom 2019. godine, što se može tumačiti time što su zbog koronavirusa studenti više orijentisani na onlajn nastavu.\n„Ove godine potražnja je veća nego 2020. godine, jer su tada praktično svi išli onlajn. Sada studenti ne znaju da li će ići uživo ili na daljinu, pa od 15. avgusta imamo solidnu potražnju za stanovima među ovom akademcima. Sa druge strane, zainteresovanost je manja nego što je bila pre pandemije, konkretno 2019. godine“, zaključio je Mitić.\nTragom instrukcija i informacija koje su nam dali iz City Experta, proverili smo na sajtovima za nekretnine kolike su cene stanova za studente i sami se uverili da budućim akademcima nije lako da iznajme stan u Beogradu.\nKada je reč o Voždovcu, lokaciji koja je popularna jer se na ovoj opštini nalaze FON, FPN, Viša elektrotehnička, Farmacija i druge ustanove, stan u proseku košta 250 evra. Na jednom sajtu pronašli smo da je cena stana od 40 kvadrata 230 evra na Medakoviću. U pitanju je dvosoban stan, sa TA peći, sa visokim prizemljem. Na sve ovo treba dodati cenu infostana, struje i drugih troškova.\nNa Novom Beogradu cena stana u Ulici Pariskih komuna je 350 evra za stan od 42 kvadrata. U pitanju je dvosoban stan, na desetom spratu sa centralnim grejanjem. Cena jeste značajno veća nego na Mekakoviću, ali u pitanju je novija gradnja u poslovnom delu Beograda.\nU Zemunu za stan od 50 kvadrata treba da izdvojite 280 evra za dvosoban stan koji se nalazi u prizemlju, ali u pitanju je starogradnja. Za one koji studiraju oko Vukovog spomenika, za stan od 45 kvadrata studenti će morati da izdvoje čak 400 evra. Uslovi su odlični – centralno grejanje, dvosoban i namešten stan, ali kada na ovu cenu dodate račune, studenti moraju da plate pravo malo bogatstvo.\nU toku konkurisanje za studentske domove\nStudentski dom 4. april Foto:BETAPHOTO/MILAN OBRADOVIC\nPored privatnog smeštaja, budžetski studenti imaju mogućnost da žive i u državnom smeštaju u studentskim domovima, gde su cene znatno pristupačnije. U zavisnosti od doma, sobe mogu biti jednokrevetne, dvokrevetne i više, ali najčešće su situacije gde žive tri cimera.\nCena za ovakav smeštaj iznosi 1.900 dinara na mesečnom nivou, a u sklopu doma studenti ima restoran u okviru kojeg su cene više nego povoljne: doručak košta 40 dinara, ručak 72 dinara, a večera 59 dinara. Očigledno, cene su znatno povoljnije, ali sobe su male pa studenti koji su navikli na mir i drugačiju atmosferu smeštaj traže privatno.\nBonus video: Važna poruka studentima rektorke Ivanke Popović\nMiloš Mitićstanovistudentstudentski dom


Bosna i Hercegovina se pridružuje Turskom toku\nBy Nefeli Tzanetakou / Објављено на: September 12, 2019\nPočetak konsultacija i pregovora između ruskog Gazproma i političkih lidera Bosne i Hercegovine o gasovodu Turski tok očekuje se krajem septembra.\nOno što je poželjna namera je da naftovod pređe na teritoriju Bosne i Hercegovine, tako da i ova zemlja može biti uključena u šire energetsko planiranje koje je trenutno u toku u regionu jugoistočne Evrope, na inicijativu ruske strane.\n„Prvo ćemo započeti razgovore kako bismo pregledali procedure, a zatim korake koje je potrebno preduzeti nakon toga; a sve to treba da se desi krajem septembra”, rekao je za list Glas Srpske šef Predstavništva Republike Srpske u Rusiji Duško Perović.\nNaglašava se da bi između ostalog trebalo završiti i studiju izvodljivosti zajedno sa utvrđivanjem tehničkih karakteristika i finalizacijom karte rute Turskog toka. Takođe se napominje da je izgradnja projekta u Srbiji već započeta, a projekat predviđa da se trasa gasovoda prirodnog gasa od 403 kilometra završi do decembra.\nTroškovi izgradnje u Bosni i Hercegovini, koji bi na gasovod trebao povezati grad Bijeljinu a, što je posebno važno, i Banja Luku, procenjuju se na 300 miliona eura, a najveći deo tereta će podneti Gazprom.\nPodsećamo da će prvi krak gasovoda Turski tok snabdevati prirodnim gasom tržište Turske, a drugi zemlje Jugoistočne Evrope, noseći 15,75 milijardi kubnih metara prirodnog gasa godišnje. / ibna


Indeks cena hrane koji izračunava FAO u proseku je iznosio 124,6 poena u junu, što je za 2,5 odsto manje nego u maju, ali je još uvek za 33,9 procenata iznad nivoa na kom je bio u istom periodu 2020, navodi se u izveštaju objavljenom na zvaničnom veb sajtu ove agencije UN sa sedištem u Rimu.\nNa pad indeksa su najviše uticale niže cene biljnih ulja, žitarica a, nešto umerenije, smanejnje cena mlečnij proizvoda, što je generalno više nego kompenzovalo porast cena mesa i šećera.\nCene biljnih ulja su opale za 9,8 posto u junu, spustivši se na četvoromesečni minimum, a najviše su pojeftinili palmino, sojino i suncokretovo ulje.\nŽitarice su zabeležile umereniji pad cene od 2,6 odsto u odnosu na maj, ali je njihov indeks i dalje za 33,8 odsto iznad nivoa iz juna prošle godine.\nMeđunarodne cene kukuruza su smanjene za 5,0 procenata, predvođene padom cena u Argentini usled rasta zaliha posle nedavne žetve, gde su prinosi bili veći od očekivanih.\nIndeks cena mlečnih proizvoda je opao za 1,0 procenat, na 119,9 poena, pri čemu su pojeftinili svi mlečni proizvod, a najviše maslac usled naglog povlačenja globalne uvozne tražnje i blagog povećanja zaliha, pre svega u Evropi.\nhrana Cene cene hrane planeta FAO prehrambeni proizvodi indeks cena hrane


"Južne vesti" - objektivnost koju bi režim da ukine! - NOVA stranka\n11.08.2018 Press služba Naslovna, Niš 0\nJedan od retkih nezavisnih portala sa juga Srbije - "Južne vesti", već godinama se susreće sa konstantnim napadima, kako lokalnih, tako i republičkih vlasti.\nOvaj portal je poznat kao jedan od retkih medija koji odlikuje nepristrasno izveštavanje i kritikovanje javnih preduzeća, opozicionih i stranaka na vlasti. Ukratko - jedan od retkih preostalih medija kakvi treba da budu.\nU poslednjih nekoliko meseci "Južne vesti" su na meti poreskih inspektora koji su, očigledno pod nalogom režima, rešenog da uguši svaki nezavisni medij, svoje radno mesto zamenili redakcijom ovog portala. Nakon detaljnog češljanja poslovanja, inspektori nisu naišli ni na jedan prekršaj. Međutim, ta činjenica, po već dobro poznatom običaju, nije zaustavila inspiratore da nastave sa bespotrebnim iživljavanjem nad "Južnim vestima" i njihovim zaposlenima.\nOvaj scenario je, nažalost, dobro poznat u Srbiji, a postao je specijalnost upravo aktuelnog režima. Isti oni koji su tokom '90-ih godina vodili ratove sa nezavisnim medijima, to sada opet rade. Posle Utiska nedelje, Vranjskih, Kanala 9 i još mnogih drugih emisija i medija, naprednjačka vlast sada pokušava da se reši i "Južnih vesti".\nPortali poput „Južnih vesti“ jedan su od retkih sredstava informisanja koji su, uprkos svim pritiscima, ostali objektivni i zato je na nama da ne dozvolimo njegovo gašenje.\nSvi smo mi "Južne vesti"!\nBlog, Forum mladih\nPrevious article\tIzmene zakona o socijalnoj zaštiti - loš pokušaj fingiranja reforme Next article\tMladenović: Otvoreno pismo Radojičiću i Vesiću


e-novine.com - Od Tadića svi digli ruke\n06.07.2012 - 15:34\nSAD dale zeleno svetlo za Dačićevu vladu\nOd Tadića svi digli ruke\nPreneo jasnu poruku Vašingtona: Filip Riker, američki diplomataPhoto: rts.rs\nOčajničke nade poražene Demokratske stranke i njenih medijskih satrapa da bi iznenadni dolazak američkog izazalasnika Filipa Rikera u Beograd mogao da dovede do preokreta u poslednji čas i formiranjem velike koalicije Tadićevu stranku vrati u život ostala su samo sanak pusti. Umesto da lobira za veliku koaliciju, predstavnik Vašingtona je svojim beogadskim sagovornicima jasno prezentovao preference u pogledu politike, ali ne i personalnih rešenja buduće vlade\nNakon odlaska Filipa Riekra iz Beograda oglasio se i Stejt department koji je saopštio da će pomoćnik američkog državnog sekretara Filip Gordon, koji uskoro stiže u Beograd, pružiti podršku SAD za formiranje nove Vlade Srbije koja treba da bude posvećena približavanju zemlje Evropskoj uniji, posebno poštujući regionalnu stabilnost i konstruktivne odnose sa Kosovom.\nI pre saopštenja Stejt departmenta na osnovu javnosti dostupnih informacija, ali i odsustvu informacije da li se Riker drugog dana posete Beogradu uopšte i sastao sa Tadićem, sasvim je bilo jasno da razlog poseta američkih zvaničnika Srbioji nije bila želja adminsitracije da utiče na konkretan sastav vlade, već isključivo da se novom mandataru i političkim akterima stavi do znanja šta su američke preference u politici budućeg kabineta.\nNa smetlištu istorije: Koštunica i Tadić, ponovo u kohabitaciji\nZa prvobitno plasiranu vest da je cilj poseta stvaranje velike koalicije ispostavilo se da je bila deo pritiska na Ivicu Dačića kako bi pokazao veći stepen kooperativnosti po pitanjima žaštite američkih ekonomskih interesa i normalizacije odnosa sa Kosovom.\nPrema navodima beogradskih medija Amerikanci su od mandatara Dačića zatražili jasne garancije da će buduća srpska vlada biti kooperativna u vezi s Kosovom, kao i da će ekonomski interesi SAD u Srbiji biti zaštićeni pred očekivanim jačanjem ruskog uticaja u slučaju da na vlast dođe koalicija SNS-SPS-URS.\nDiplomatski izvori beogradskih medija isticali su da je reakcija Vašingtona usledila zbog ozbiljne greške američke ambasadorke Meri Vorlik koja je svoje pretpostavljene u Vašingtonu sve vreme uveravala da će se DS i SPS dogovoriti o vladi s Tadićem kao mandatarom. Kada je 28. juna taj mandat dobio Dačić, ljudi iz Vašingtona morali su da se u sve uključe direktno kako stvari ne bi izmakle kontroli.\nNakon što je Riker od njega zatražio odgovor na pitanje da li je tvrdu retoriku o Kosovu koristio isključivo zbog izborne kampanje ili se ozbiljno zalaže za razgraničenje i slanje srpskih snaga na Kosovo, mandatar za sastav buduće vlade Ivica Dačić dao je izjavu medijima da će buduća vlada primeniti sve što je dogovoreno u dijalogu s Prištinom.\nPodvio rep: Ivica Dačić, mandatarza sastav nove vlade\n„Spremni smo da, kada je reč o Kosovu, ova vlada primeni sve što je prethodna dogovorila u Briselu. Ova vlada biće faktor mira i stabilnosti i već sam razgovarao s mnogim liderima regiona o tome“, rekao je Dačić, uz preciziranje da vlada ima obavezu da sprovede dogovoreno kao i da se neosnovano podgrevaju sumnje da se to neće dogoditi.\nDačić je poručio da se SAD ne mešaju u formiranje vlade u Srbiji, ali da je potpuno razumljivo njihovo interesovanje za ciljeve i program na kojima će počivati ta vlada. On je posebno naglasio da pozdravlja izneti stav SAD da je pitanje formiranja vlasti unutrašnja stvar Srbije i građana koji su glasali na izborima.\n"Upoznao sam Rikera sa mojim i zajedničkim stavom SNS, koalicije SPS-PUPS-JS i URS da mi jesmo za evropske integracije, da ćemo nastaviti put ka EU, kao i razgovore u vezi sa pitanjem Kosova i da ćemo poštovati dogovore postignute u dijalogu", rekao je Dačić.


ANB da bude transparentnija » CDT\nAgencija za nacionalnu bezbjednost (ANB) mora unaprijediti nivo transparentnosti i prekinuti praksu neredovnog objavljivanja informacija, kao i uskraćivanja javnosti za podatke pod izgovorom tajnosti.\nKako bi poboljšala postojeće stanje CDT je ANB-u dostavio predlog praktične politike sa ocjenom stanja i preporukama za unapređenje.\nPredlog praktične politike upućen je i članovima Vijeća za nacionalnu bezbjednost, Biroa za operativnu koordinaciju obavještajnih službi, skupštinskog Odbora za bezbjednost i odbranu, Savjeta za članstvo u NATO, Partnerstva za otvorenu upravu, te predsjednicima političkih partija, NVO-ima i akademskoj javnosti.\nPredsjednica CDT-a Milica Kovačević kazala je da je poznato da dio crnogorske javnosti i dalje obavještajnu službu vidi kao organizaciju koja se bavi praćenjem opozicionih političara i borbom sa „unutrašnjim neprijateljem“, i označava kao „tajna policija vladajuće partije“ ili UDBA.\n“S druge strane, vođenjem politike informisanja javnost koja ne odgovara trenutku i potrebama građana, ANB dodatno doprinosi nepotrebnoj mistifikaciji rada službe i nepovjerenju u njen rad”, pojasnila je Kovačević na konferenciji za novinare.\nAnaliza koju je uradio CDT pokazuje da ova institucija na sajtu objavljuje vrlo malo informacija o svom radu.\n“To najbolje ilustruje podatak da je na sajtu u prethodne dvije godine objavljena 61 vijest, a samo 12 se odnosi na rad i nadležnost Agencije”, kazala je predsjednica CDT-a.\nJedine dostupne informacije o organizaciji službe, kazala je, su kratki istorijat ANB i kratke biografije aktuelnog i prethodnih direktora.\n[pullquote align=”left” cite=”” link=”” color=”” class=”” size=””]I organizaciona struktura ove institucije nije objavljena na sajtu već je označena kao tajna.[/pullquote]\n“U poređenju sa drugim institucijama, ANB dobija relativno mali broj zahtjeva za pristup informacijama, što može biti pokazatelj malog interesovanja građana za rad službe, ali i percepcije da se tražene informacije ne mogu dobiti”.\n.@MilicaCDT predstavlja analizu o transparentnosti ANB #infocentar #bezbjednostCG pic.twitter.com/hTuMKF9JmC\n— CDT_CrnaGora (@CDT_CrnaGora) July 1, 2016


Podizanje krsta na Zlatištu je legitimno | Zvornik Danas\nPodizanje krsta na Zlatištu je legitimno\non: 25. септембра 2014 In: naslovna, Politika, VIJESTI\nPredsjednik Republike Srpske Milorad Dodik izjavio je da je podizanje krsta na Zlatištu legitiman čin Saveza logoraša Republike Srpske i da ne vidi razlog za bilo kakve tenzije.\n„Ovo udruženje je na takav način željelo pokazati saosjećanje prema svima koji su patili u posljednjem ratu. Moguće je da nekoga to iritira, ali u multivjerskom društvu u BiH to ne bi trebalo da smeta“, rekao je Dodik danas novinarima u Banjaluci.\nOn je istakao da u Republici Srpskoj nikome ne smetaju bilo kakva vjerska obilježja.\n„Sve treba da bude riješeno na potpuno regularan način i ne znam zašto nevladino udruženje to ne smije da uradi. Ne smije da bude bilo kakvog inata, a krst treba da ostane na Zlatištu dok ne budu riješene proceduralne stvari“, zaključio je Dodik.\nNa Zlatištu iznad Sarajeva 21. septembra postavljen je spomen-krst kao znak sjećanja na više od 6.500 ubijenih sarajevskih Srba, a od tada je dva puta pokušano rušenje krsta.\nSNSD, DNS i SP jačaju institucije Srpske\nPredsjednik SNSD-a Milorad Dodik izjavio je danas u Banjaluci da je jedini pravi politički savez onaj koga čine SNSD, DNS i SP, koji jača institucije Republike Srpske.\n„U prethodnim godinama radili smo na izgradnji snažnih institucija Srpske i to ćemo činiti i u narednom periodu. Građani su to prepoznali, što je vidljivo u izuzetnoj posjeti našim izbornim tribinama“, rekao je Dodik novinarima, nakon sastanka sa predsjednicima DNS-a Markom Pavićem i SP-a Petrom Đokićem.\nOn vjeruje u izbornu pobjedu ove koalicije i formiranje stabilne skupštinske većine i Vlade.\n„Potrebni su nam fer i pošteni izbori. Opozicija pokušava da prizove određene neregularnosti, a u suštini učestvuju u svemu tome, jer činjenica je da su kandidovali dvojicu ljudi sa sumnjivim biografijama i sa namjerom da se dokopaju što više biračkih mjesta govori o njihovim namjerama“, istakao je Dodik.\nOn je podsjetio da je Srpska napredna stranka napustila koaliciju opozicionih stranaka, jer je Mladen Ivanić nasilno kandidovan za člana Predsjedništva BiH.\n„Na velikom broju biračkih mjesta sada imamo više posmatrača iz opozicije, nego iz vlasti. Nama su potrebni fer izbori, a mi nismo kalkulisali sa kandidaturama vozača i narkomana, nego smo se ponašali odgovorno“, rekao je Dodik.\nOn je ponovio da su u Tuzli stranci razradili plan pobune prema kome će u izbornoj noći, zbog nepovoljnih rezultata po opoziciju, pokušati da sve dovedu u pitanje.\n„Vidljivo je da Ambasada SAD u BiH, koja masovno laže posljednjih dana, podržava opoziciju i poziva da je građani podrže. Takođe, jasno je da smo premijer Srpske Željka Cvijanović i ja, kao i koalicija SNSD, DNS i SP dobili podršku predsjednika Rusije Vladimira Putina“, rekao je Dodik, napomenuvši da je policija potvrdila da napad na aktivistu SDS-a u Banjaluci nema veze sa politikom.\nOn je pozvao međunarodne posmatrače da prisustvuju izborima da bi bili demokratski legitimisani.\nDodik je najavio još jedan sastanak ovih političkih partija do oktobarskih izbora.\nPavić je ocijenio da je izborna kampanja ove koalicije veoma kvalitetna i da su javne tribine izuzetno posjećene.\nOn je ubijeđen u pobjedu DNS-a, SNSD-a i SP-a na predstojećim oktobarskim opštim izborima, jer, kako je rekao, građani imaju povjerenja u sadašnju vlast.\n„Naša izborna kampanja je uvijek bila fer i poštena, ali to ne znači da nećemo odgovoriti onima koji se ponašaju drugačije. Želimo jačati Republiku Srpsku, a BiH ne možemo dati ništa više izvan ovlaštenja iz Dejtonskog mirovnog sporazuma“, rekao je Pavić.\nOn je naveo da ova koalicija odgovorno nastupa prema građanima.\nĐokić je istakao da je aktuelna vlast u Srpskoj, predvođena SP-om, SNSD-om i DNS-om, sačuvala stabilnost Srpske.\nOn kje rekao da ove tri političke partije imaju jasne vizije i ciljeve, među kojima je jačanje Republike Srpske.\n„Svakodnevno radimo na poboljšanju situacije u Srpskoj. Najveću stabilnosgt Republika Srpska je doživjela u posljednjih osam godina“, naglasio je Đokić.\nOn je istakao da je za Srpsku daleko bolji izbor pobjeda koalicije SP-a, SNSD-a i DNS-a, nego opozicionih partija.\nSastanku su prisustvovali međunarodni sekretar SNSD-a Željka Cvijanović i potpredsjednik te stranke Igor Radojičić, potpredsjednik DNS-a Nedjeljko Čubrilović, generalni sekretar DNS-a Dragutin Rodić, te predsjednik Izvršnog odbora SP-a Slobodan Protić.\nOznake: krstmilorad dodiksarajevosnsdzlatište


pravo prvenstva - Blic Online\nNa ovo pitanje na vozačkom ispitu skoro NIKO NE ODGOVORI TAČNO\nPogrešan odgovor u saobraćaju može da bude i fatalan u tom slučaju. Većina bi se složila da je ovo najteže pitanje na vozačkom ispitu koje neko može dobiti.\nPolaganje vozačkog ispita, te i aktivno učestovanje u saobraćaju, pored opreznosti zahtevaju i dobro poznavanje znakova, ali i prvenstva prolaza na raskrsnicama i kružnim tokovima. Međutim, jedna ilustracija sa pitanjem vezanim za vožnju na raskrsnici izazvala je brojne polemike.\nSVI NEGATIVNI NA KORONU I SPREMNI NA ŽESTOK RAD Košarkaši Zvezde treniraju BEZ KONTAKTA na Kopaniku i ZBOG OVOG ČOVEKA mrze jutra na planini\nRAZGOLITILA SE NAKON POROĐAJA I PODELILA JAVNOST Žena slavnog fudbalera je pre TRI nedelje rodila dete, a danas izgleda bolje nego ikada! /FOTO/\nPROVALA OBLAKA U JAGODINI Jak pljusak potopio ulice, automobili "plivaju", pod vodom i deo benzinske pumpe (FOTO)\nDNEVNA DOZA BOGOLJUBA KARIĆA Bogi zapevao sa Milankom uz gitaru


Koliko smo zaduženi i kako je smanjen javni dug Srbije – Bankar.rs\nHome/ANALIZE/Koliko smo zaduženi i kako je smanjen javni dug Srbije\nKoliko smo zaduženi i kako je smanjen javni dug Srbije\nS povećanjem duga za devet milijardi evra vlada Mirka Cvetkovića i dalje prednjači po iznosu za koji je zadužila građane. Na drugom mestu je vlada Dačića, a na trećem Vučića.\nKoliko se država zadužuje i koja Vlada je najviše povećala javni dug Srbije, godinama je tačka sporenja, nagađanja i ovlašnih procena. “Blic” je istraživao koliko nas je koji premijer zadužio poslednjih 20 godina, a rezultati pokazuju da prvo mesto ubedljivo zauzima vlada Mirka Cvetkovića, piše Blic.\nZa oko 1,5 milijardi evra manje Srbija je zadužena u poslednjih sedam godina, počev od 2012, kada je SNS preuzeo vlast. U tom periodu najviše nas je zadužila vlada Ivice Dačića, dok su i vlade premijera Đinđića, Živkovića i Koštunice uspevale javni dug čak i da znatno smanje.\nOd 2008. do 2012. godine Cvetković je Srbiju, prema zvaničnim podacima Ministarstva finansija, zadužio za tačno devet milijardi evra. Za četiri godine ukupan dug države je povećao sa 8,7 na 17,7 milijardi evra. U odnosu na bruto društveni proizvod (BDP), to je rast sa 26,8 na 52,9 odsto. Ekonomisti su svojevremeno izračunali da nas je Cvetković (čiji je mandat doduše sve vreme pratila svetska finansijska kriza) svake sekunde zaduživao za 55 evra ili 4,7 miliona evra dnevno.\nS druge strane, Srbija trenutno duguje ukupno 24,1 milijardu evra. Od 2012. godine, kada je SNS došao na vlast (dakle za skoro sedam godina) javni dug je povećan za 6,4 milijarde evra. U tom periodu Srbija je promenila tri vlade – najviše smo zaduženi za vreme vlade Ivice Dačića (2012-2014) za pet milijardi evra, dok je javni dug zemlje tokom obe vlade Aleksandra Vučića povećan za 500 miliona evra. Od 2017, kada je na čelo Vlade imenovana Ana Brnabić, javni dug je povećan za oko 800 miliona evra. Najčešće se kretao oko aktuelnog nivoa od oko 24 milijarde evra, ali i padao u odnosu na BDP. Praktično za poslednje četiri godine javni dug je u odnosu na bruto društveni proizvod pao sa 70 na 50 odsto, a u poslednje dve godine sa oko 60 na 50 odsto. Teoretski, ali i praktično to je dobar pokazatelj jer javni dug raste kada se država zadužuje zbog aktivnosti koje nisu proizvodne i ne stvaraju profit iz koga bi se u budućnosti dug vraćao, navodi Blic.\nS druge strane, vlade premijera Đinđića, Živkovića i Koštunice uspevale su prethodno javni dug i da smanje – od 2000. do juna 2008. javni dug je smanjen za punih pet milijardi evra, sa 14,7 na 8,7 milijardi. Vlada Zorana Đinđića (2001-2003) uspela je da smanji javni dug za 2,6 milijardi evra, vlada Zorana Živkovića (2003-2004) za 500 miliona evra, a vlada Vojislava Koštunice (2004-2008) za 2,2 milijarde.\nRanijih devedesetih godina, za vreme vladavine Slobodana Miloševića, Srbija i Crna Gora gotovo da se nisu zaduživale. Njegovi predsednici vlada Radovan Božović, Nikola Šainović i Mirko Marjanović zadužili su se za manje od milijardu evra, a razlog su bile sankcije.\n“Zapadnim zemljama u takvim okolnostima bilo je strogo zabranjeno da sarađuju sa Srbijom. Odobravanje kredita SRJ za njih bi automatski značilo žestoke kazne. Šainović je uspeo da se zaduži u Libiji za oko 32 miliona dolara. Od Kuvajta smo dobili 277 miliona i od Kine 160 miliona dolara. I to je otprilike sve”, ocenio je za “Blic” ekonomista Mlađen Kovačević.\nDanas Srbija više nije prezadužena zemlja, kaže ministar finansija Siniša Mali. Mali kaže da je zaključak i Međunarodnog monetarnog fonda da je Srbija sada stabilnija, finansijski konsolidovana država.\nJavni dug govori o dugoročnoj održivosti i stabilnosti ekonomije, a investitorima, posebno stranim, vrlo je važno da zemlja u koju ulažu bude ekonomski održiva na srednji i duži rok. Kada odlučuju o mestu ulaganja ili otvaranja fabrike, investitori gledaju ekonomski i politički rizik zemlje, a upravo tu je udenuto zaduženje zemlje, inflacije, stabilnost kursa, deficit budžeta…\nJavni dug ministarstvo finansija Vlada Srbije\nPregled štampe - ponedeljak 11.02.2019.


Đuka Bizon brani Andreja, Koluviju, a sada i uhapšenog naprednjaka Jovičića | Luftika\nVisoki funkcioner Srpske napredne stranke i advokat Vladimir Đukanović biće pravni zastupnik nedavno uhapšenog predsednika opštine Palilula Aleksandra Jovičića, takođe visokog funkcionera SNS-a. Jovičić je uhapšen zbog optužbi za zloupotrebu službenog položaja, a u njegovom stanu je prilikom pretresa pronađeno i 350.000 evra u kešu.\nĐukanoviću ovo neće biti prvi slučaj u kojem će braniti nekoga od svojih stranačkih drugova. On je zastupnik Andreja Vučića, brata predsednika SNS-a, koji je tužio Miroslava Aleksića iz Narodne stranke zbog „rušenja ugleda“. Aleksić je javno govorio da iza afere Jovanjica, kao jedan od organizatora, stoji brat Aleksandra Vučića.\nJedan od 5 fruškogorskih bizona bez sumnje će se zvati Đuka\nĐuka Bizon pušta Nešu niz vodu uživo u udarnom terminu kod Jeremićke\nStefanovićeva savetnica čuva leđa šefu, Đuku nazvala devojčicom\nVladimir Đukanović u slučaju Jovanjica zastupa i prvooptuženog Predraga Koluviju u postupku za najveću plantažu marihuane u Evropi.\nUticaj advokata Đukanovića naglo je porastao u srpskom pravosuđu nakon što je izabran na čelo Odbora za pravosuđe, državnu upravu i lokalnu samoupravu. Prema toj funkciji on će biti član i Visokog saveta sudstva, tela koje između ostalih zaduženja ima i tu obavezu i privilegiju da bira sudije u Srbiji.\nOčigledno da u ovom slučaju Đukanoviću to što je advokat ne smeta da bira i razvrstava sudije. Sigurno da ova njegova funkcija daje sigurnost i mir njegovim klijentima da će im suđenja biti „fer i poštena“.\nNjegov novi klijent Aleksandar Jovičić uhapšen je početkom juna zbog sumnji da je uticao na odgovorno lice za inspekcijske poslove u opštini Palilula da izvrši pritisak na građevinske inspektore sa ciljem da oni zloupotrebom njihovog položaja omoguće izgradnju objekata bez građevinske dozvole. U optužbi se navodi da je Jovičić od investitora za navedene objekte protivpravno prisvojio 28,8 miliona dinara.\nĐuka Bizon postao ekspert za pričešće i očitao lekciju „ateističkim retardima“\noznakealeksandar jovičić djuka bizon đuka vladimir đukanović\nGradonačelnik Novog Sada u izboru za poltrona godine: Andrej Vučić je najveći stručnjak kojeg imamo\nĐuka traži odlaganje suđenja Hrkalovićki i da duže može da ostane u izlasku\nKako se voditelj Žarko Lazić našao na optuženičkoj klupi sa predsednikom Palilule\nZelenović objavio imena šabačkih batinaša, Đuka doliva ulje na vatru i traži skup podrške Rio Tintu


„Blumberg“: Amerika uvodi sankcije protiv 10 ruskih zvaničnika? - Sputnjik Srbija\n12:07 15 April 2021\n„Blumberg“: Amerika uvodi sankcije protiv 10 ruskih zvaničnika?\n13:20 02.03.2021 (osveženo 13:45 02.03.2021) Preuzmite kraći link\nAmerika bi mogla tokom dana da uvede sankcije protiv deset ruskih zvaničnika, bliskih predsedniku Rusije Vladimiru Putinu, zbog situacije u vezi s blogerom i opozicionarom Aleksejem Navaljnim, piše „Blumbereg“ pozivajući se na neimenovanog američkog zvančnika. Te sankcije bi bile usklađene sa sankcijama EU.\nPrethodno je šef ruske diplomatije Sergej Lavrov rekao da će Rusija nedvosmisleno odgovoriti na potencijalne nove sankcije Amerike.\n„Niko nije ukinuo pravila diplomatije, a jedno od pravila je – reciprocitet“, rekao je Lavrov na zajedničkoj konferenciji za novinare sa uzbekistanskim kolegom.\nPodsetimo, Amerika je najavila uvođenje novih sankcija protiv Rusije zbog Navaljnog, a britanska agencija Rojters je objavila da bi to moglo da se dogodi već danas.\n„Vašington post“ je nedavno pisao da nova administracija američkog predsednika Džozefa Bajdena priprema sankcije i niz drugih ozbiljnih mera protiv Rusije zbog velikog sajber napada koji joj se pripisuje na računarske mreže američkih institucija i kompanija, kao i u vezi sa situacijom oko Navaljnog.\nMinistri spoljnih poslova Evropske unije su na sastanku 22. februara doneli političku odluku o proširenju individualnih antiruskih sankcija koje će se ticati umešanih u hapšenje Navaljnog.\nSankcije će prvi put biti usvojene u okviru novog režima globalnih sankcija Evropske unije za ozbiljna narušavanja ljudskih prava, koji je usvojen u decembru 2020. godine i još uvek nije primenjen. Evropska unija je više puta osuđivala hapšenje Navaljnog i njegovu kaznu i zatražila njegovo hitno puštanje na slobodu.\nBlumberg, Rusija, sankcije, Amerika


Melidoni pećina - KASADOO\nPećina je zaista fascinantna iznutra, ne najbolje osvetljena ali zaista vredna posete. U pećini se nalazi nekoliko nivoa, stepenice koje vode do dole su stabilne ali svakako preporučujemo da idete u patikama da se ne biste okliznuli zbog vode u pećini.\nPrvi posetioci su posetili pećinu u XIX veku, jer su bili oduševljeni samim izgledom pećine ali i pričom koju ona krije. Pećina Gerontospilios se nalazi između brda Aspalathes i Prasses, na visini od 220 metara. Ulaz u pećinu formira luk koji je visok 4 metra a širok oko 3 metra. Prečnik pećine je oko 25 metara, a pećina je formirana kao jedan veliki amfiteatar. Unutrašnjost je podeljena na tri nivoa i dva pravca. Na prvom nivou gde se nalaze posmrtni ostaci postradalih mučenika (ova soba je poznata i kao „soba heroja“) je duga 65 metara i visoka preko 25 metara.\nGodine 1940 dupla sekira, nađena u pećini, je predata arheološkom muzeju u Heraklionu, dok su neolitski instrumenti ovde nađeni 1928 godine. Takođe su kasnijim iskopavanjima pronađeni natpisi iz doba minajske kulture kao i rimskog perioda. Podaci govore i da je ova pećina skužila kao svojevrsno hodočašće i mesto na kom su se odavale pošte bogovima.\nPre ulaska u pećinu možete da posetite malu pravolsavnu crkvu gde moćete i zapaliti sveću. Cela regija je jako spokojna, a ispred se nalazi velika terasa kao i bar gde se možete osvežiti.\nU blizni pećine se nalazi naselje Grivila gde su nađene brojni grčazi i različito posuđe koji peotiče iz srednjeg Minajskog perioda. U ruralnoj oblasti Margarites možete naći neverovatnu grobnicu koja je pronađena u XIV veku.\nCena ulaznice za pećinu\nRegualrna cena ulaznice 4 €\nSnižena cena ulaznice 3 € - za organizovane grupe, studente i porodice\nPećina počinje sa radom krajem maja meseca do kraja oktobra.\nRadno vreme u tom periodu je od 09.00h do 19:00h


Nemačka: Sve više nasilja prilikom deportacije migranata\nIako romantičan, ovaj znak uživa u seksi fantazijama\nPosle tmurnog jutra razvedravanje, a od nedelje – proleće\nIzbori u Britaniji: Džonson osvojio apsolutnu većinu, krah laburista\nPreminuo napadnuti vozač autobusa iz Požarevca\nRukometašice Srbije zauzele 6. mesto na SP\nSenat SAD odobrio rezoluciju: Ta masovna ubistva su genocid\nPentagon lansirao zabranjenu raketu koja seže do Kine, Rusije i Severne Koreje (video)\nVau! Manekenka u haljni koja ODUZIMA DAH (foto)\nOdsekli mu penis zbog previše seksa, on i dalje želi odnose\nOprez! Ovaj kašalj NE SMETE ignorisati\nDve mere kojima se Srbi osuđeni pred Haškim tribunalom vežu za zatvorsku ćeliju\nTragedija na ruskom nosaču aviona, u požaru poginuo mornar\nImati psa je ODLIČNO za zdravlje, evo zašto\nNAJNAPRASITIJI znak u horoskopu\nOve čizme su ponovo HIT, da li biste ih nosile? (foto)\nNa Forbsovoj listi još jedna Srpkinja\nFilm koji će obožavati svi ljubitelji Harija Potera (video)\nTreninzi vam mnogo ne vrede bez ovakve ishrane\nVolite li krofne sa kremom? Za ovima ćete ODLEPITI\nPsihijatar otkriva zašto se žene kriju iza šminke\nŠta su Srbi najviše pretraživali na Guglu ove godine\nTanjug 16. avgusta 2019. 13:30\nBON – U Nemačkoj se sve češće izveštava o neuspelim deportacijama migranata koji nemaju pravo na azil, jer oni većinom ne pristaju na odlazak i bore se – ne samo pravno, već i fizički.\nTi ljudi ili na sudu dobijaju procese kojima se poništavaju odluke prema kojima moraju da se vrate u svoju ili neku treću zemlju, ili jednostavno nestanu pre nego što policija dođe po njih, prenosi Dojče vele.\nTakođe, prisilni povratak često nije moguć i zbog nasilja u avionima kojima se oni prebacuju u svoje domovine.\nSamo u prvoj polovini 2019. godine piloti nemačkih i stranih avio-kompanija odbili su da prevezu 335 osoba.\nNavode se i koji su to aerodromi u Nemačkoj bili najviše pogođeni: Frankfurt na Majni (131 osoba), Diseldorf (111) i Minhen (39).\nPolitičarka Levice Ula Jelpke kaže da, po podacima dobijenim od nemačke vlade, beleži se desetostruko povećana upotreba „pomoćnih sredstava fizičkog nasilja“.\n„Od 2015. do 2018. sa 135 na 1.231 slučaj. Radi se o vezivanju ruku i nogu lisicama – policajci na taj način pokušavaju da neutrališu pre svega muškarce koji pružaju otpor. Upotreba lisica je povećana čak iako se broj prisilno vraćenih nije povećao: 2017. ih je bilo 23.966, a od januara 2018. do juna 2019, vraćeno je 11.496 osoba“, prenosi Dojče vele.\nPortparolka nečkog MUP-a Eleonore Peterman odgovara da prisilni povratak nije dobrovoljan i „zato pogođeni izražavaju svoje neraspoloženje i daju sebi oduška, poneka koristeći i fizičko nasilje“.\nNavodi se i kritika Komiteta Saveta Evrope za borbu protiv tortura i mučenja, koji je u maju od Nemačke za tražio da „prestane sa primenom neprimerenih i neproporcionalnih mera“ tokom prisilnog vraćanja migranata.\n„Optužbe za ekscesivnu primenu sile ne odnose se samo na saveznu policiju koja je zadužena za migrante na aerodromima, već i na policajce koji sprovode prisilni povratak, na one koji hvataju migrante i transportuju ih do aerodroma“, kaže Bernd Mešović iz organizacije „Za azil“.\nPritom teško da se može doći do svedoka koji bi mogli da potvrde ili opovrgnu takve optužbe.\nPronađeno jedno od najtraženijih umetničkih dela – bilo tamo gde…\nPreminuo poznati prirodnjak i TV voditelj Dejvid Belami\nOvo su najmoćnije žena sveta: Merkelova i dalje prva, na listi i jedna…\nDžonson: Nema ako, nema ali, Britanija izlazi iz EU\nPapina poruka uznemirila pristalice nekanonske CPC\nPakistan: Sudar minibusa i kamioneta, 13 mrtvih\nVojska izvukla još šest tela sa vulkanskog ostrva\nMišel čestitao, EU očekuje glasanje o Bregzitu u parlamentu


Umičević: Vlada spasila Smederevo – Semendria\nUmičević: Vlada spasila Smederevo\n31. januar 2012. PRIVREDA – Izvor: Beta, Tanjug – Brzom reakcijom Vlade i otkupom Železare, sprečeno je da zamrzne kompletna privredna aktivnost u Smederevu, kaže gradonačelnik Predrag Umičević.\nUmičević je istakao da je, iako iznuđen, ovaj potez vlade sprečio da grad sa 115.000 stanovnika “ode u totalnu privrednu depresiju”.\n“Zna se da ovo nije najsrećnije rešenje, pitanje je da li će plate ostati iste, šta će se desiti u narednom periodu, ali je svakako unet mir, grad Smederevo je spasen”, naglasio je Umičević.\nPrema njegovim rečima, gašenjem železare vrlo brzo bi ostale firme koje rade u Smederevu smanjile obim poslovanja i “bilo bi jako teško da se održi stabilnost samog grada”.\nOn je podsetio da železara u Smederevu ima 5.000 zaposlenih, što znači da 20.000 ljudi direktno živi od tog preduzeća, “a indirektno kroz treća lica, kroz preduzeća koja daju uslugu ili koriste proizvode to bi bilo još 20 do 30 odsto zaposlenih u gradu Smederevu gde ukupno ima 18.500 zaposlenih”.\nUmičević se zahvalio i kompaniji “Ju Es stil” koja je, prema njegovim rečima, “na privredno nebo Srbije unoseći industrijska korporativna pravila napravila totalno novu privrednu sliku i situaciju u koj danas kompanije rade”, ulagala u zaštitu životne sredine, poštovanje bezbednosti na radu.\nGradonačelnik Smedereva je naglasio da bi bilo dobro da se neko vreme zadrži deo postojećeg menadžmenta u železari i dodao da bi voleo da se kompanija ubuduće zove Železara Smederevo, ali da će o tome odlučivati Vlada Srbije.\n« Ko iz Srbije rešava pitanje železare?\nVlada i Ju-Es stil potpisuju kupoprodajni ugovor »


Dan online - Podgoricom: Fiskalne kase od 1. marta - 2018-02-09\nPodgoricom PORESKA UPRAVA POMJERILA ROK ZA TAKSI DRUŠTVA Fiskalne kase od 1. marta\nPomjeren je rok da taksi privredna društva uvedu fiskalne kase, pa će umjesto 1. februara ovu zakonsku obavezu oni morati ispuniti od 1. marta. Da je pomjeren rok za uvođenje fiskalnih kasa saopštio je Borislav Pavlović, predsjednik strukovnog sindikata taksista Crne Gore.\nUvođenjem fiskalnih kasa, kako navodi Pavlović, riješeće se dugogodišnji problem sive ekonomije.\n– Sva privredna društva moraće od 1. marta da imaju fiskalne kase i na osnovu njih će se konačno ući u rješavanje dugogodišnjeg problema. Za svaki euro izdavaće račun. Privredna društva će morati u svim vozilima da imaju uvedene registar kase, pa se neće dešavati da taksi društvo ima preko 200 vozila, a da samo njih 20 imaju registar kase. Imamo pokazatelj da u Podgorici sada u privrednim društvima zapošljavaju taksiste da rade na divlje. Oni voze svojim vozilima, zalijepe ime firme za koju rade, ne moraju da imaju taksimetre, imaju radio vezu, plaćaju nadoknadu za to gazdi firme i voze građane po Podgorici – navodi Pavlović.\nPavlović navodi da obavezi uvođenja fiskalnih kasa ne podliježu samostalni preduzetnici.\n– Samostalni preduzetnici su taksisti koji imaju jedno vozilo i mi se paušalno oporezujemo po Zakonu o poreskoj administraciji. Porez prijavljujemo i kao samostalni preduzetnici nijesmo dužni da imamo fiskalne kase. Ukoliko dođe do izmjene Zakona o poreskoj administraciji ili takozvane elektronske fiskalizacije, onda će svi pa i samostalni preduzetnici morati da imaju fiskalne kase. Trenutno, to ne moramo da imamo jer to ne predviđa zakon već samo za privredna društva. Po sadašnjem zakonskom rješesu samostalni preduzetnici su dužni da vode knjigu pazara, da imaju račune – navodi Pavlović.N.S.


Koncept “čiste ishrane” mogao bi da napravi više štete nego koristi jer se stvara mišljenje da je neka hrana “čista”, dok je druga “prljava”, odnosno dobra i loša. Takav stav može da ima negativne posledice, pa čak i da dovede do razvoja poremećaja u ishrani koji se zove ortoreksija.\n“Kada osoba pati od ortoreksije, obično je fokusirana na to da održi percepciju ‘zdrave’ ishrane, koja može da postane štetna zbog etičkih briga povezanih sa konceptom ‘čiste’ ishrane”, kaže izvršna direktorka Recover klinike Emi Braner.\nOna objašnjava da naglasak na “dobru” hranu zapravo postaje izgovor za nekonzumiranje nekih namirnica.\nJedan od glavnih aspekata ortoreksije jeste tendencija za eliminisanje određenih namirnica iz ishrane, pod izgovorom da one nisu “čiste”.\n“Oni koji pate od ovog poremećaja iz ishrane izbacuju čak i čitavu grupu namirnica, često pogrešno ubeđeni da te namirnice nisu čiste, da njihov organizam ima intoleranciju na njih”, kaže nutricionista Rijanon Lamber.\n“Trebalo bi napomenuti i da poremećaje u ishrani može da ima bilo ko, nevezano za oblik i veličinu tela. Odnosno, i osoba koja ima normalnu telesnu težinu može da pati od anoreksije, na primer”, ističe dr Lamber.\n“Vreme je za brigu ukoliko kada odnos prema hrani negativno utiče na čitav život osobe”, kaže dijetetičarka Hala El-Šafi.\n“Na primer, ako postoji dokaz da se osoba oseća uznemireno na poziv prijatelja na večeru ili je uznemirava to što ona ne kontroliše kupovinu i pripremu namirnica”.\n“Postoji jaka veza između naših emocija i veze sa hranom”, kaže Branerova. “Zato, ako neko sebi bezrazložno brani da jede neke namirnice, to može da reflektuje potisnut nedostatak samopoštovanja”.\nStručnjaci kažu da niko ne bi trebalo da smatra da je loša osoba zbog bilo koje hrane. Međutim, termin “čista ishrana” insinuira upravo to…\n“Bilo ko i bilo šta što demonizuje jednostavna i normalna životna zadovoljstva je opasan”, kaže Branerova.\nUpravo zato, važno je promeniti percepciju da postoji dobra i loša hrana – jer, nijedna namirnica nije samo dobra ili samo loša, već je važan i naš pristup ishrani i veza koju izgradimo prema hrani.\nTagovihrana ishrana poremećaj press serbia zdrava ishrana\nZDRAVA I LEPA KOŽA U SUSRET PROLEĆU


Beogradsku industriji piva zakupio makedonski biznismen | Gde Investirati\nNovi zakupac Beogradske industrije piva planira da u narednom periodu zaposli do 300 radnika i da uloži u nove proizvodne kapacitete, a kako naglašava, nije zainteresovan za “osvajanje” nekretnina i lokacije, već za oživljavanje proizvodnje BIP-a, izjavio je Tanjugu makedonski biznismen Svetozar Janevski, čiju je ponudu prihvatio odbor poverilaca BIP-a.\nPonudu od 912.000 evra godišnje za zakup BIP-a i svih njegovih brendova dalo je srpsko preduzeće “M-6 Eden”, koje je u vlasništvu Janevskog.\nOn kaže da su se u javnosti u Srbiji stvorile nepotrebne tenzije u vezi sa zakupom BIP-a, jer, objašnjava, njegove namere nisu bile da trguje nekretninama, već da proizvodi, za šta je, dodaje, pripremljen precizan plan.\n“U našim dosadašnjim razgovorima sa Vladom Srbije jasno smo istakli želju da unapredimo i oživimo BIP, te smo istakli da nismo zainteresovani za zemljište i nekretnine, već samo za proizvodnju i distribuciju piva i ostalih proizvoda koje bismo pravili”, kaže Janevski.\nObjašnjava da je plan da zaposle daleko više ljudi nego što im je to obaveza, ali da to ne može da se uradi brzo, već da je neophodno graditi nove distributivne centre i obnoviti saradnju sa starim BIP-ovim partnerima.\n“Kako bude išao rast proizvodnje, tako ćemo zapošljavati radnike, a plan je da dođemo do broja od 200 do 300 novih zaposlenih”, rekao je makedonski biznismen, inače vlasnik vinarije “Tikveš”.\nGovoreći o malim akcionarima, kako ih je nazvao – “repovima iz prošlosti”, kao i o dugovanjima BIP-a državi i bankama, Janevski kaže da kao zakupac ne može da ulaže u kapital preduzeća, a da nije ni nadležan da rešava probleme iz prošlosti koji se tiču malih akcionara.\n“Mi ne zadiremo u kapital BIP-a i vlasničku strukturu. Naš cilj je da sa Vladom Srbije napravimo dogovor o finansijskim repovima iz prošlosti, da se sa bankama dogovorimo o načinu otplate dugovanja, te da rešimo problem hipoteka”, objašnjava Janevski.\nKaže i da BIP duguje državi 25 miliona evra, a namera njegovog budućeg tima je da se uradi procena kapaciteta proizvodnih pogona kako bi se uneo svež kapital i osavremenila buduća proizvodnja.\n“Rentiramo i investiramo, to je naša sadašnja pozicija. Prvo moramo da rešimo tehničke stvari na terenu, a nakon toga ćemo raditi na oživljavanju brenda, kreiranju nekoliko distributivnih centara”, kaže Janevski i dodaje da bi za dve nedelje trebalo da dobiju ugovor od Odbora poverilaca kako bi i zvanično ušli u fabriku.\nPonudu za zakup BIP-a su dostavili i Konzorcijum “Insa” iz Zemuna, Samostalna trgovinska radnja “Pevec” iz Kragujevca i firma “Unidrop”, rekli su u Agenciji za licenciranje stečajnih upravnika, a finansijski najpovoljniju ponudu dostavio je “M6 Eden Srb”, makedonskog privrednika.\nPrevious Aerodrom Ponikve traži direktora, rok za prijave 3.maj\nNext Beogradska berza u padu, deveti dan zaredom\nTags BIPSvetozar Janevski\nSlovenački mediji: Kostić zainteresovan za Aerodrom Portorož\nSlovenački mediji pišu da je srpski biznismen Miodrag Kostić zainteresovan je za Aerodrom Portorož.


Opis i namena lokacije\nIndustrijska zona nalazi se na periferiji grada, uz jugoistočnu granicu građevinskog reona, tj.uz koridor železničke pruge. Obuhvata građevinsko zemljište delova blokova 41 i 43, koje je namenjeno potrebama proizvodnog zanatstva, privatnog preduzetništva, delatnostima komplementarne industrije i zauzima površinu od 19,51 ha, na udaljenosti od centra grada1,5km.\nPlanski osnov i imovinsko pravni odnosi\nIzrađen je Plan detaljne regulacije za blokove 41 i 43 gde je planirana izgradnja industrijske zone, izrađen je idejni i glavni projekat infrastrukture na lokaciji industrijske zone, donete su: 1. Odluka o donošenju Plana detaljne regulacije („Sl. List opštine Kikinda“, br.17/2005) i 2. Odluka kojom nije potrebna izrada strateške procene uticaja na životnu sredinu, objavljena u („Sl.list opštine Kikinda“, br.15/2005). Rešeni su imovinsko pravni odnosi.\nPristupne saobraćajnice, struja, vodovod, kanalizacija, gasovod i telefon. Izgradnja saobraćajne o komunalne infrastrukture uslov su za izgradnju objekata privatnog preduzetništva i razvoj malih i srrednjih preduzeća i uopšte privrednih subjekata.\nKontakt informacije Projektnog tima


„Društveno preduzeće za komunalne poslove 'Komval' iz Čantavira je posle više od jedne i po decenije dobilo ozbiljne i sposobne organe upravljanja. Vlada Srbije je zaključkom imenovala zastupnika državnog kapitala, to jest Skupštinu društva, a odlukom Skupštine, 17. marta 2021. godine, za direktora je imenovana Ildiko Vituška. 'Komval' je specifično i jedinstveno preduzeće, kako zbog niza komunalnih usluga koje obavlja tako i zbog svog statusa, jer je jedno od retkih društava u Srbiji koje je u statusu društvnog preduzeća“, izjavio je danas gradonačelnik Subotice Stevan Bakić nakon što je sa narodnim poslanikom u Narodnoj skupštini Republike Srbije Milimirom Vujadinovićem i članom Skupštine DP „Komval“, Sašom Gravorcem, obišao Društveno preduzeće za komunalne poslove 'Komval', u Čantaviru.\nGradonačelnik Bakić je istakao da je preduzeće „Komval“ veoma značajno za stanovništvo Čantavira i okolnih sela, pre svega po pitanju održavanja grobalja i pogrebnih usluga, pijačne delatnosti, odnošenja otpada, odražavanja dečijih igrališta i izradu dečjih sprava, za koje poseduje i posebne sertifikate, kao i zbog drugih komunalnih delatnosti koje su od vitalne važnosti za svakodnevni život građana koji žive u ovim naseljima.\n„Grad Subotica će u okviru zakonskih mogućnosti dati sve od sebe da pomogne i unapredi rad DP 'Komval'. Veliku zahvalnost dugujemo Vladi Republike Srbije i republičkim organima koji su prepoznali značaj ovog preduzeća i preduzeli prve korake da 'Komval“ učine efikasnijim. U toku je pravno uređenje preduzeća, donošenje statuta, pravilnika o radu, pravilnika o sistematizaciji, zaključivanje novih ugovora o radu, uređenje postupka javnih nabavki i drugih internih akata. Novom rukovodstvu bih poželeo da bude odgovorno, savesno, a Grad će biti dobar partner gde god to bude moguće“, naglasio je Stevan Bakić.\nMilimir Vujadinović je rekao da poseta gradonačelnika Subotice preduzeću „Komval“ govori, prvenstveno, o odgovornosti gradskih vlasti kada je u pitanju zajednica u Čantaviru, kao i o pristupu koji subotička lokalna samouprava ima prema svima onima koji žive na teritoriji grada Subotice, bez obzira da li žive u centralnim, gradskim, ili u prigradskim mesnim zajednicama.\n„Grad Subotica je danas poručio da će raditi na poboljšanju kvaliteta velikog obima komunalnih usluga koji se tiču svakog građanina Čantavira i okolnih naselja, a kojima se opslužuje od 12.000 do 14.000 stanovnika“, kazao je Vujadinović.\nVeoma je važno, dodao je, da u „Komvalu“ desetine zaposlenih obezbeđuju egzistanciju za svoje porodice.\n„Činjenica je da u Čantaviru i okolini žive uglavnom pripadnici mađarske nacionalne zajednice. To, naravno, pokazuje i brigu ovog grada prema manjinskim nacionalnim zajednicama i kvalitetu njihovog života. Ovo što danas rade Grad Subotica i gradonačelnik Bakić, što radi ova vlast, može i te kako da posluži kao primer za neke lokalne samouprave zemalja u regionu, gde srpska zajednica živi kao manjinska“, podvukao je Milimir Vujadinović.\nDirektor DP „Komval“, Ildiko Vituška, rekla je da „Komval“ posluje od 1958. godine, da je za to vreme pretrpelo ogromne poteškoće i promene, da je preduzeće saniralo gubitak iz 2019. u iznosu od 2,5 miliona dinara i da je prethodnu poslovnu godinu završilo sa pozitivnim finansijskim rezultatom.\n„Preduzeće ima 24 zaposlena, a do kraja godine očekujemo da ćemo zaposliti još osam radnika. Iskoristila bih ovu priliku da se na nesebičnoj pomoći i podršci zahvalim Vladi Srbije, premijerki Ani Brnabić, gradonačelniku Subotice Stevanu Bakiću i narodnom poslaniku Milimiru Vujadinoviću“, istakla je Ildiko Vituška.


VUČIĆ: PROTIV PRIJEMA SAMOPROGLAŠENOG KOSOVA U INTERPOL – Slobomir – Internet, Radio i TV stanica ; najnovije vijesti iz BiH i regiona\nPočetna / REGION / VUČIĆ: PROTIV PRIJEMA SAMOPROGLAŠENOG KOSOVA U INTERPOL\nVUČIĆ: PROTIV PRIJEMA SAMOPROGLAŠENOG KOSOVA U INTERPOL\n17. октобра 2018.\tREGION, VIJESTI Ostavite komentar 275 Pregledi\nPredsjednik Srbije Aleksandar Vučić ocijenio je danas da bi eventualni prijem samoproglašenog Kosova u Interpol doveo do toga da Priština više neće željeti ni da razgovara sa Beogradom o kompromisnom rješenju.\n„Ako bude doneta odluka o prijemu takozvanog Kosova u Interpol onda ćemo da se suočimo sa dva problema – /prvom da/ Albanci više, de fakto neće hteti ni o čemu da razgovaraju“, rekao je Vučić na zajedničkoj konferenciji za novinare sa austrijskim predsjednikom Aleksanderom van der Belenom.\nVučić je napomenuo i da će u tom slučaju Albanci da čekaju sljedeći korak – prijem samoproglašenog Kosova u OEBS i UN i istakao da će to biti nemoguće bez saglasnosti nekih drugih sila.\n„Govorim na kakvim će političkim krilima biti i više neće želeti nikakvo kompromisno rešenje, već samo dodatni pritisak na Srbiju. Srbija neće podleći tim pritiscima i doći ćemo u ćorsokak iz koga nema napretka – ni Srbima, ni Albancima“, naveo je Vučić.\nVučić je ukazao i da bi druga posljedica eventualnog prijema samoproglašenog Kosova u Interpol bila ta što bi se na Interpolovim potjernicama našlo oko 5.000 Srba koji su učestvovali u sukobima 1999. godine.\nOn je rekao i da ti ljudi onda „neće moći ili neće znati da li će moći da izađu iz Srbije“ i ocijenio da će to stvoriti dodatne tenzije na lokalnom nivou i sukobe na Balkanu.\nVučić je napomenuo i da je zamolio Van der Belena da njegova zemlja bude uzdržanija po nekim pitanjima i istakao da je to uradio i zbog Interpola.\n„Zamolio sam predsednika Austrije da i po drugim pitanjima budu uzdržaniji i da Austrija pokuša da sačeka postojanje eventualne mogućnosti za nekakav kompromis“, rekao je Vučić.\nOn je naglasio da Srbija i Austrija imaju dobre i političke i privredne odnose, ali da se njihovi stavovi o Kosovu i Metohiji razlikuju.\nVan der Belen je ponovio da njegova država podržava evropski put Srbije i izrazio očekivanja da bi do kraja godine mogla da budu otvorena i nova pregovaračka poglavlja.\nOn je rekao i da će Austrija blagonaklono gledati na eventualni kompromis Beograda i Prištine.\n„Moj stav i stav Austrije jeste da, ako postoji mirno i saglasno rešenje između Beograda i Prištine, onda ćemo mi to gledati sa velikom blagonaklonošću. Ovde je naglasak na mirnom i saglasnom“, rekao je Van der Belen.\nPrethodni ĆELIJE DRŽAVNOG ZATVORA ZJAPE PRAZNE\nSljedeći DETONACIJA IZAZVANA NEPOZNATOM EKSPLOZIVNOM NAPRAVOM


Zavod iz RS protiv visokih cijena vozačkih ispita – Radio Feral\nCijenama od 1.500 do 2.000 KM za polaganje vozačkog ispita, koje bi naredne godine mogle dočekati nove kandidate, jedino se protivi Zavod za obrazovanje odraslih RS, jer je, kako kažu, ova odluka u sukobu sa Zakonom o konkurenciji u BiH.\nU Zavodu za obrazovanje odraslih RS naglašavaju da visoka cijena polaganja vozačkog ispita nije garant kvaliteta obuke. S tim se slažu i budući kandidati koji bi polagali vozački ispit i koji se takođe protive enormnom poskupljenju.\n“Finansijski segment u skladu s Pravilnikom o osposobljavanju kandidata za vozače određuje svaka auto-škola ponaosob, a prijedlog svog konačnog cjenovnika dostavlja nadležnom organu za obrazovanje na ovjeru u skladu s važećim zakonskim procesima”, kažu iz Zavoda u pisanom odgovoru.\nU Ministarstvu komunikacija i transporta BiH kažu da je Prednacrt odluke o jedinstvenim minimalnim budžetskim elementima vrijednosti nastavnog časa iz teorijskog i praktičnog dijela osposobljavanja kandidata za vozače uputilo na mišljenje nadležnim organima, entitetskim i kantonalnim ministarstvima obrazovanja i Vladi Brčko distrikta BiH.\n“Svi nadležni organi za obrazovanje, izuzev Ministarstva prosvjete i kulture RS – Zavod za obrazovanje odraslih RS, podržavaju donošenje predmetne odluke”, kažu u Ministarstvu komunikacija i prometa BiH.\nDodaju da je nakon mišljenja sastavljen Nacrt odluke koji je bio u postupku javnih konsultacija od 29. avgusta do 30. septembra ove godine te da je u njemu javnost dala svoje mišljenje.\n“Svi učesnici javnih konsultacija pozdravili su i podržavaju donošenje predmetne odluke, te čak predlažu veće vrijednosti u odnosu na minimalne budžetske elemente vrijednosti nastavnog časa predložene odlukom”, rekli su u Ministarstvu, te dodali da je Nacrt odluke upućen na mišljenje Ministarstvu finansija i trezora BiH i Kancelariji za zakonodavstvo Savjeta ministara BiH.\n“Naredni korak, nakon pribavljanja mišljenja navedenih institucija je upućivanje teksta Prijedloga odluke Generalnom sekretarijatu Savjeta ministara BiH radi razmatranja i usvajanja predmetne odluke”, kažu u Ministarstvu.\nPozitivno mišljenje o ovom nacrtu dalo je Ministarstvo obrazovanja i nauke Tuzlanskog kantona, a Sakib Aljić, stručni savjetnik za saobraćaj i edukaciju pri ovom ministarstvu, kaže da je sa slobodnim formiranjem cijena krenula anarhija, te su formirane različite cijene od auto-škole do auto-škole.\n“Prijedlog je da minimalna cijena bude 30,50 KM po času i s ovom cijenom bi kvalitet došao do izražaja, ali pitanje je hoće li do toga doći, jer imamo slobodno formiranje cijena. Mi možemo predlagati, ali da li će do toga doći, o tome se odlučuje na državnom nivou”, rekao je Aljić.\nOn kaže da bi u slučaju usvajanja ove odluke ukupna svota koju bi kandidati izdvajali iznosila od 1.500 KM do 2.000 KM.\nZdravko Ivić, predsjednik Upravnog odbora Asocijacije auto-škola BiH, kaže da je inicijativa pokrenuta prevashodno da se cijene polaganja vozačkog ispita izjednače na nivou BiH i da se odredi najniža cijena.\n“Predviđena je cijena od 30,50 KM za obuku vozača B kategorije. Ako bismo imali zagarantovanu cijenu, plivaće kvalitet. Cijene se formiraju slobodno pa su različite, te postoje razne malverzacije”, kaže Ivić, koji je pojasnio da obuka traje 35 časova, te kada se pomnoži sa cijenom časa, taj iznos je 1.050 KM, na šta treba dodati troškove ispita, ljekarskog i slično, što je još oko 300-400 KM, pa bi kandidata vozačka dozvola sve ukupno mogla koštati oko 1.500 KM. Cijena obuke sada iznosi od 500 do 700 KM.\nIvić kaže da očekuje uskoro i odluku Savjeta ministara BiH o ovom pitanju.\nKako se očekuje, ukoliko odluku usvoji Savjet ministara, novi cjenovnik će biti na snazi od 2019. godine.\n← Bh. radnici u Njemačkoj zadovoljni platom, statusom i odnosom poslodavaca prema njima\nU Njemačkoj je slobodno 1,24 miliona radnih mjesta →\nEstetski i rekonstruktivni zahvati sve češći i u BiH: Uskoro će biti moguća promjena spola!\n07/04/2012 Mirza Musanovic 0